Beynəlxalq elmi konfransda Azərbaycan təmsil olunub - Mədəniyyət xəbərləri\nBeynəlxalq elmi konfransda Azərbaycan təmsil olunub\n09-10-2017 0 rəylər\nMedeniyyet.info xəbər verir ki, cari il 6 oktyabr tarixində Daşkənd Dövlət İqtisadiyyat Universitetində Özbəkistanda keçirilən 23-cü Daşkənd Beynəlxalq Turizm yarmarkası çərçivəsində "Turizm biznesinin inkişafı və xarici təcrübənin Özbəkistanda tətbiqi məsələləri” adlı elmi konfrans keçirilib.\nQeyd edək ki, Daşkənd Dövlət İqtisadiyyat Universitetində turizmin müxtəlif sahələrinə dair fakültələr fəaliyyət göstərir.\nTədbirin təşkilatçıları Özbəkistan Ali və orta təhsil Nazirliyi, Turizmin inkişafı üzrə Dövlət Komitəsi, Daşkənd Dövlət İqtisadiyyat Universiteti olub.\nTədbirin açılışında giriş sözü ilə çıxış edən Daşkənd Dövlət İqtisadiyyat Universitetinin rektoru, professor Baxodir Xudiyev son illər Özbəkistanda turizm sahəsində həyata keçirilən işlər, mövcud problemlər, turizm biznesinin inkişafını təmin etmək məqsədi ilə ölkədə turizm təhsili sahəsində həyata keçirilən layihələr barədə danışıb.\nRektor Baxodir Xudiyev turizm sahəsində inkişafa nail olmaq üçün qabaqcıl xarici təcrübənin öyrənilməsi və Özbəkistanda tətbiqinin olduqca vacib olduğunu vurğuladı.\nTurizmin inkişafı üzrə Dövlət Komitəsinin departament rəhbəri Ənvər Yusupov Özbəkistanda turizm sahəsinin artıq iqtisadiyyatın aparıcı sahəsi kimi prioritet sahəyə çevrildiyini və bu istiqamətdə əsaslı işlərin, layihələrin həyata keçirilməsinin dövlətin diqqətində olduğunu bildirdi. Natiq Türkiyə, Azərbaycan, Tailand və Sinqapur təcrübəsinin onlar üçün maraqlı olduğunu qeyd etdi.\nDaha sonra Sinqapur, Tailand, Azərbaycan, Yunanıstan təmsilçiləri tədbirdə məruzə ilə çıxış edərək turizm sahəsində əldə olunan nailiyyətlərdən, ölkələrinə turist cəlb etmək üçün həyata keçirilən layihələr barədə geniş çıxış etdilər.\nAzərbaycan təmsilçisi Özbəkistandakı Heydər Əliyev adına Azərbaycan Mədəniyyət Mərkəzninin direktoru Samir Abbasov ölkədə turizmin inkişafı sahəsində həyata keçirilən nəhəng layihələr barədə danışaraq, bu sahənin ölkə rəhbərliyinin bir başa diqqətində olduğunu qeyd etdi. O, 2011-ci ilin Azərbaycanda “turizm ili” elan olunduğunu, yay turizmi ilə yanaşı qış turizm mərkəzləri olan Qusarda Şahdağ, Qəbələdə Tufandağ kimi müasir dünya standartlarına cavab verən istirahət turizm mərkəzlərinin yaradıldığını söylədi, turizm təhsili sahəsində həyata keçirilən işlər, Azərbaycan Turizm və Menecmentlik Universiteti haqqında məlumat verdi.\nSamir Abbasov Azərbaycan Respublikası Mədəniyyət və Turizm Nazirliyinin ölkədə turist sayının son statistikasına dair məlumatlarını açıqlayaraq, bu ilin ilk 8 ayında ayında Azərbaycana 1 milyon 818 min nəfər gəldiyini və Azərbaycan dövlətinin əsas hədəfinin 2020-ci ilə qədər turist sayının 4-5 milyon nəfərə çatdırılması olduğunu qeyd etdi.\nTədbirdə Prezident İlham Əliyev tərəfindən imzalanan Sərəncama əsasən ölkəyə gələn turistlər üçün prosedurun asanlaşdırılması məqsədi ilə elektron “ASAN VİZA” sisteminin yaradılması haqqında məlumat verildi, Azərbaycanda keçirilən beynəlxalq tədbirlərin – Avropa və İslam oyunlarının, “Formula 1” yarışması, Bakı Şopinq Festival və b. turizmin inkişafına böyük təkan verdiyini vurğulandı.\nKonfrans çərçivəsində iştirakçılar arasında maraqlı diskusiyalar oldu, Özbəkistandakı Heydər Əliyev adına Azərbaycan Mədəniyyət Mərkəzinin ötən 3 ildə Özbək turistlərin Azərbaycana cəlb olunması və bu istiqamətdə həyata keçirilən işlər, iki ölkə arasında turizm sahəsində perspektivlərdən danışıldı. Azərbaycandan 4 milyondan çox Azərbaycan vətəndaşının xaricə səfər etdiyini və Azərbaycan turistlərinin Özbəkistana da cəlb olunmasının vacibliyi barədə Özbək turizm ekspertləri xüsusi təkliflər səsləndirdilər.\nMəruzələrlə yanaşı, tədbirdə Azərbaycan Mədəniyyət Mərkəzinin ölkəmizin turizm potensialı, turizm obyektləri və regionlara təşkil olunan turizm turlara dair hazırladığı xüsusi video material nümayiş etdirildi.\nKonfransda fəal iştirak edən qonaqlar Təşkilat Komitəsinin Fəxri Fərmanları ilə təltif olundular. Azərbaycan təmsilçisi də xüsusi mükafata layiq görüldü.\nTədbirin sonunda Daşkənd Dövlət İqtisadiyyat Universitetinin Turizm Fakultəsində turizm təhsilində praktiki məşğələləri həyata keçirmək üçün təlim mərkəzinin açılışı oldu.\nQeyd edək ki, Təlim Mərkəzində oteldə qəbul, müştərilərlə söhbət kafedrası, restoran və orada təşkil olunan xidmət, yataq otaqları, dünya standartlarına uyğun xidmətin təşkili və s. bölmələr nəzərdə tutulub.\nTanışlıq zamanı Daşkənd Dövlət İqtisadiyyat Universitetinin tələbələri əyani olaraq turistlərə xidmətin təşkilinə dair məşğələləri təqdim olunub.\nYanvar 2016 Dekabr 2015 Noyabr 2015 Oktyabr 2015 Sentyabr 2015 Avqust 2015 İyul 2015 İyun 2015 May 2015 Aprel 2015 Mart 2015 Fevral 2016 Mart 2016 Aprel 2016 May 2016 İyun 2016 İyul 2016 Sentyabr 2016 Oktyabr 2016 Noyabr 2016 Dekabr 2016 Yanvar-Fevral 2017 Mart-Aprel 2017 May-İyun 2017 İyul - Avqust 2017 Sentyabr - Oktyabr 2017 Noyabr - Dekabr 2017 Yanvar-Fevral 2018 Mart-Aprel 2018 Mart-Aprel 2018


Elanın kodu: 16879\nSahə, m²: 255\nÜnvan: Mərdəkan q. mərkəz\nTarix: 15-05-20 Baxış sayı: 697\nMərdəkanda 12 sot torpaqda yerləşən 2 mərtəbəli, 255 kv.m. ev, 5 yataq otağı, 2 sanitar qovşağı və mətbəx. Məhlədə 100 yaxın dekorativ ağac, su quyusu, yay mətbəxi, 2 otaqlı gözətçi evi, 2 avtomobillik qaraj. Ev 2011-ci ildə tikilib və tam təmirlidir.


MATC.AZ: EKOL-la “Neftçi”dən qələbə, mərkəzi oyunda qalmaqal\n20 Fevral 2020, 21:38\nBu gün futzal üzrə Yüksək Liqada XV turun oyunları keçirilib. Turun bütün qarşılaşmaları “Olimpik Star”da baş tutub\nBu gün futzal üzrə Yüksək Liqada XV turun oyunları keçirilib. Matc.az xəbər verir ki, turun bütün qarşılaşmaları “Olimpik Star”da baş tutub.\nTurun mərkəzi oyununda lider “Araz” ən yaxın izləyicisi olan “Marafon”la qarşılaşıb. Oyun gözlənildiyi kimi gərgin keçib. İlk yarıda qapılara qol vurulmayıb. 25-ci dəqiqədə “Marafon” meydanda azlıqda qalıb. Bundan istifadə edən “Araz”dan İsanın zərbəsi qarşısıalınmaz olub. Oyun bərpa olunsa da, baş məşqçi Elşad Quliyevin texniki zona qaydalarını pozduğuna görə meydandan kənarlaşdırılması görüşün yarıdaq dayandırılmasına səbəb olub. Belə ki, oyunun 26:09 dəqiqəsində referilər “Marafon”un hakimin qərarına etiraz edərək meydanı tərk etdiyini əsas gətirərək görüşü dayandırıb. Halbuki hakim görüşün dayandırıldığını bildirən fiti səsləndirən zaman meydanda “Marafon”un yetərsay qədər oyunçusu var idi. Sonrakı dəqiqədə “Marafon” oyunu davam etdirmək istəsə də, "Araz" hakimlərin matçı bitirdiyini əsas gətirərək meydana geri dönməkdən imtina etdi. Məsələ ilə bağlı İntizam Komitəsi qərar verəcək. Hakimlər oyunun dayandırılması ilə bağlı qərar verən zaman vəziyyəti düzgün qiymətləndirmədiklərini protokolda da qeyd ediblər.


Greenhouse Clear Plastic Film, polietilen əhatə, UV qorunması, Crystal Clear, Uzun həyat - Çin Pekin Fenglong Greenhouse\nGreenhouse Clear Plastic Film, polietilen əhatə, UV qorunması, Crystal Clear, Uzun həyat\nGörkəmli Light Transmissiya və Clarity Reytinq Crystal Clear, metallotsen qatranlar, UV qorunması, daha yaxşı davamlılıq və uzunömürlülük, Anti-damcı & Anti-toz, Multi-qat Texnologiyaları Ali Addictive, güclü Puncture və Resistance Tear, 100% Imported New Materials, Yapon Technology və Formulation, Better Termik təsiri, Xüsusi Cut Length və eni\nGreenhouse Covering Film nədir?\nCrystal Clear Görkəmli Light Transmissiya və Clarity\nUV qorunması, Better davamlılıq və uzunömürlülük:\nInkişaf etmiş multi-qat ekstruziya texnologiya istifadə edərək, biz əhatə filmlərin üst qatı bir toz azaldılması aşqar əlavə edin. Bu şəkildə əhatə film üst qatı xüsusilə hamar və bu əhəmiyyətli toz toplanması azaldır.\nStronger Puncture və Tear Resistance\nPremium Hydrotalcite Material Better Thermicity saxlamaq\ntermik filmlər üstünlükləri aşağıdakılardır:\ndon və aşağı temperatur müdafiə.\nHamar temperatur drop və ümumi ali gecə temperatur.\nistilik HE enerji istehlakı.\nAli məhsul gəlir.\nbitkilərin daha keyfiyyətli.\nistilik Greenhouse filmlər necə çalışır?\nBir istixana gün ərzində görünən işıq və qısa dalğa infraqırmızı işıq, həm də ibarət günəş işığı, bitkilər, torpaq və istilik onlara nəticələnən tikinti materialları ilə sorulur. Gecə ərzində bu enerji udulmuş bütün obyektlərin kimi uzun infraqırmızı şüalanma dalğa azad edəcək. A istilik film udmaq və daha yüksək istixana temperatur və buna görə də aşağı istilik xərcləri saxlanılması, bu enerji yenidən ziyalanmaq edəcək. Thermal filmlər ümumiyyətlə əhatə birinci il ərzində özləri ödəmək\nCustom Cut Length və eni\nƏvvəlki: Aluminum Wiggle Wire Lock U Channel, İstixana Spring Lock Profile\n1 mil davamlılıq əsasən təsirlər polyak film 0.0254mm.The qalınlığı və istifadə oluna gözlənilir: Greenhouse Covering Film ümumiyyətlə 8 mils (0.20mm) qədər 3 mils (0.08mm) qədər qalınlığı bir sıra mövcuddur Qeyd edək Plastik həyat. Həmçinin, plastik qalın, az işıq vasitəsilə ötürülür. Amma Plastik qalınlığı Plastik vasitəsilə itirilmiş ola bilər istilik məbləği ilə az təsir göstərir.\n6 və 8 mil (0.15mm və 0.20mm) filmləri istixana plastik ən çox istifadə qalınlığı var.\nGalvaniz Swedged Wiggle Wire Lock Channel, Gr ...


Belçika ilk dəfə futbol üzrə Dünya Çempionatında bürünc medal qazandı - YALAN.info\nYALAN.info Futbol Belçika ilk dəfə futbol üzrə Dünya Çempionatında bürünc medal qazandı\nBelçika millisi Futbol üzrə Dünya Çempionatı 2018-də (DÇ-2018) mundialın bombardiri Hari Keynin (Harry Kane) komandası İngiltərəni udaraq III yeri tutdu.\nYALAN.info Online Xəbərlər və İnformasiya Saytı bildirir ki, Belçika qrupda yendiyi (1:0) İngiltərəni bu dəfə Rusiyanın Sankt-Peterburq şəhərindəki eyniadlı stadionda 2-0 hesabı ilə udub.\nHesabı 4-cü dəqiqədə Tomas Mönyö açıb. 82-ci dəqiqədə isə kapitan Eden Azar son nəticəni müəyyənləşdirib.\nBununla da Belçika tarixində ilk dəfə futbol üzrə dünya çempionatında bürünc medal qazanıb. “Qırmızı şeytanlar”ın bunadək ən böyük uğuru DÇ-1986-da 4-cü yer olub. Bu komandanın aktivində 1980-ci il Avropa çempionatında gümüş, AVRO-1972-də isə bürünc medal da var.\nDÇ-2018 3-cü yer uğrunda oyun: Belçika – İngiltərə: 2-0\n14 iyul 18:00, Sankt-Peterburq. “Sankt-Peterburq” stadionu.\nHari Keynin kapitanı olduğu İngiltərə milli komandası isə mundialdan medalsız qayıdır. Başqa bir möcüzə baş verməzsə çempionatda 6 qol vurmuş Hari Keyn bombardir kimi tarixə düşəcək.\nHari Keyn (Harry Kane), İngiltərə milli komandasının kapitanı\nQeyd edək ki, sabah finalda Fransa və Xorvatiya milliləri qarşılaşacaq. Çempionatın bu son oyunu Bakı vaxtı ilə saat 19:00-da başlayacaq.\nÖncəki xəbərQarabağ FK UEFA Çempionlar Liqasına Olimpiya Ljubljananı udmaqla başladı\nSonrakı xəbərEurovision 2016 Azərbaycan təmsilçisi Səmra Rəhimlidən yeni paylaşmalar


Obama atəşkəs razılaşmasını alqışlayıb\n2021, 16 Sentyabr, Cümə axşamı, Bakı vaxtı 22:40\nABŞ prezidenti Barack Obama fevralın 22-də telefonla rusiyalı həmkarı Vladimir Putinlə Suriya ilə bağlı atəşkəs razılaşmasını müzakirə edib.\nDanışıq Kremlin istəyi ilə baş tutub.\nObama ABŞ-la Moskva, habelə Suriya ilə bağlı beynəlxalq əlaqə qrupunun digər üzvləri arasında əldə edilmiş atəşkəs razılaşmasını alqışlayıb.\nPrezident qeyd edib ki, indi əsas məsələ Bashar Assad rejimi və silahlı müxalifətin buna müsbət cavab verməsidir.\nRusiya prezidenti Vladimir Putin bu razılaşmanın Suriyada qan tökülməsinə son qoyacaq real addım olduğunu bildirib.\nAğ Ev bunun icrasının çətin olacağını, amma “fürsət anı” olduğunu bildirib.\nABŞ Dövlət katibi John Kerry isə atəşkəs razılaşmasını alqışlayıb.\nDövlət katibi bütün tərəfləri bu razılaşmanı qəbul etməyə və onun bütün şərtlərinə əməl etməyə çağırıb.\nHəmçinin Türkiyə Suriya ilə bağlı atəşkəs razılaşmasını alqışlayıb.\nBunu baş nazir müavini Numan Kurtulmuş Suriya ilə bağlı keçirdiyi mətbuat konfransında bəyan edib.


Bir ölkə sakininin orta aylıq xərci artır - SOSİUM - Fins.az\nBir ölkə sakininin orta aylıq xərci artır\n2019-cu ilin yanvar-iyun aylarında pərakəndə ticarət şəbəkəsində satılmış məhsulların dəyəri əvvəlki ilin eyni dövrünün səviyyəsini müqayisəli qiymətlərlə 2,8 faiz üstələyərək 18 milyard manata bərabər olmuşdur.\nDövlət Statistika Komitəsinin yaydığı məlumatda bildirilir ki, ticarət dövriyyəsinin 8 milyard 944,9 milyon manatını ərzaq məhsulları, içkilər və tütün məmulatları, 9 milyard 33,0 milyon manatını qeyri-ərzaq məhsulları təşkil etmiş və satılmış məhsulların dəyəri 2018-ci ilin yanvar-iyun aylarına nisbətən real ifadədə müvafiq olaraq 2,5 faiz və 3,1 faiz artmışdır.\n2019-cu ilin birinci yarısında əhalinin bir nəfərinə düşən orta aylıq pərakəndə ticarət dövriyyəsi 303,2 manat və ya 2018-ci ilin müvafiq dövrünün göstəricisindən nominal ifadədə 11,5 manat çox olmuşdur. Ticarət şəbəkəsində bir ölkə sakini orta hesabla hər ay 150,9 manatlıq ərzaq məhsulları, içkilər və tütün məmulatları, 152,3 manatlıq qeyri-ərzaq məhsulları almışdır.\nMüqayisə üçün qeyd edək ki, 2018-ci ilin birinci yarısında əhalinin bir nəfərinə düşən orta aylıq pərakəndə ticarət dövriyyəsi 291,7 manat və ya 2017-ci ilin müvafiq dövrünün göstəricisindən nominal ifadədə 13,9 manat çox olmuşdur. Ticarət şəbəkəsində bir ölkə sakini orta hesabla hər ay 144,6 manatlıq ərzaq məhsulları, içkilər və tütün məmulatları, 147,1 manatlıq qeyri-ərzaq məhsulları almışdır.


Əmək və Əhalinin Sosial Müdafiəsi Nazirliyində görülən işlər və qarşıda duran vəzifələr müzakirə olunub - AZƏRTAC – Azərbaycan Dövlət İnformasiya Agentliyi\nNazirliyin ictimaiyyətlə əlaqələr şöbəsindən AZƏRTAC-a bildiriblər ki, əmək və əhalinin sosial müdafiəsi naziri Səlim Müslümov iclası giriş sözü ilə açaraq, dünyada və regionda təhlükələrin, risklərin artdığı, böhranın dərinləşdiyi 2016-cı ildə də ölkəmizdə əmin-amanlığın, sosial-iqtisadi sabitliyin qorunub saxlandığını vurğulayıb: “Ümumən dünya iqtisadiyyatı üçün ciddi çətinliklərin yaşandığı 2016-cı ildə də Azərbaycan Prezidenti İlham Əliyevin həyata keçirdiyi məqsədyönlü siyasət, mükəmməl islahatlar kursu respublikanın dinamik inkişafını qoruyub saxlamağa imkan verib. Belə ki, ötən il qeyri-neft sənayemiz 5 faiz, kənd təsərrüfatı 2,6 faiz artmış, bütün sosial proqramlar uğurla icra edilmiş, sosial təşəbbüslər daha da genişləndirilmişdir. Əməkhaqlarında 7 faiz, pensiyalarda 8 faiz artım qeydə alınıb, digər sosial ödənişlərin artırılması təmin olunub. Nazirlər Kabinetinin 2016-cı ilin sosial-iqtisadi inkişafının yekunlarına və qarşıda duran vəzifələrə həsr olunan iclasında Azərbaycan Prezidenti İlham Əliyevin qeyd etdiyi kimi, “Azərbaycan 2016-cı ildə öz inamlı inkişafını davam etdirmişdir, ölkəmizdə təhlükəsizlik tədbirləri təmin edilmişdir, Azərbaycan xalqı sülh, əmin-amanlıq şəraitində yaşamışdır və yaşayır”.\nS.Müslümov Azərbaycan Prezidenti İlham Əliyevin “Əhalinin özünüməşğulluğunun təmin olunması sahəsində əlavə tədbirlər haqqında” 7 aprel 2016-cı il tarixli Sərəncamı ilə özünüməşğulluq proqramının icrasına başlanmasını ötən il sosial sahədə önəmli tədbirlərdən biri kimi vurğulayıb: “Ölkənin 76 rayon və şəhəri üzrə bu proqramda iştirak etmək istəyən işsiz və işaxtaran vətəndaşlar biznes bilik və bacarıqlarına yiyələnmək üçün ikiaylıq təlim kurslarına cəlb ediliblər. Ötən ilin noyabr ayının əvvəlindən kursları başa çatdıranlar üçün qiymətləndirmə prosesinə başlanılıb və hazırda davam etdirilir. İndiyədək qiymətləndirmədən keçənlərdən 600 nəfərə yaxın vətəndaşın biznes-planları uğurlu hesab olunub və onlara sertifikatlar verilib. Yaxın günlərdə həmin şəxslərin biznes-planlarının reallaşdırılması üçün mal və materiallar formasında dəstəklənməsi təmin ediləcək”.\nPrezident İlham Əliyevin tapşırıqlarına əsasən, son illərdə əmək və sosial müdafiə sisteminin müasir texnologiyalar əsasında qurulduğunu qeyd edən S.Müslümov əmək müqavilələrinin elektron qeydiyyatı, ünvanlı dövlət sosial yardımı, əlilliyin qiymətləndirilməsi, avtomatlaşdırılmış pensiya təyinatı sistemlərinin yaradıldığını, nazirliyin 30-a qədər elektron xidmətinin istifadəyə verildiyini bildirib: “Növbəti mərhələ kimi, nazirliyin digər fəaliyyət sahəsinin - məşğulluq xidmətləri və işsizlik müavinəti sisteminin də avtomatlaşdırılması işləri aparılır. Artıq bu işlər yekunlaşmaqdadır. Yeni elektron sistem işsiz və işaxtaran vətəndaşların münasib iş yeri ilə təminatı və əmək bazarında işçi qüvvəsinə tələbin ödənilməsi işinin daha səmərəli və çevik təşkilinə imkan yaradacaq. Ümumilikdə, nazirliyin digər fəaliyyət sahələrində olduğu kimi, əhaliyə məşğulluq xidmətlərinin də müasir əsaslar üzərində və daha səmərəli təşkili yönündə cari il ərzində lazımi tədbirlərin görülməsi təmin ediləcək”.\nPeşəyönümü tədbirləri çərçivəsində 117 min 244 nəfər gəncə əmək bazarında işəgötürənlərin tələbləri haqqında geniş və ətraflı məlumatlar verilib, onlara əmək bazarına uyğun düzgün peşə və ixtisas seçimi etmələri məqsədilə peşəyönümü məsləhətləri verilib. Bakı, Gəncə, Sumqayıt, Lənkəran, Mingəçevir şəhərlərində yerləşən 10 ali təhsil ocağında məzun və tələbələrin əmək bazarına inteqrasiyası məqsədi ilə “Karyerada ilk addım” devizi altında aktiv məşğulluq tədbirləri keçirilib. Bu tədbirlərdə 370 müəssisə tərəfindən 1 838 boş (vakant) iş yeri təqdim olunub, 215 nəfərə işə göndəriş verilib, işəgötürənlər tərəfindən 2 348 nəfər məzun və tələbənin şəxsi məlumatları qəbul edilib. Dövlət məşğulluq siyasətinin icrasında işəgötürənlərlə əməkdaşlığın mühüm rolu nəzərə alınaraq, il ərzində işəgötürənlərlə görüşlər, dəyirmi masalar təşkil olunaraq, birgə fəaliyyətin səmərəli təşkili ilə bağlı məsələlər müzakirə olunub. Xidmət tərəfindən digər müvafiq istiqamətlərdə görülən işlər də diqqətə çatdırılıb.\nAZERTAG.AZ :Əmək və Əhalinin Sosial Müdafiəsi Nazirliyində görülən işlər və qarşıda duran vəzifələr müzakirə olunub\nCari ildə işsiz vətəndaşlar üçün dövlət təşkilatlarında iş yerlərinin yaradılması nəzərdə tutulub\nÖtən il təşkil edilən peşə kurslarına 500 nəfərə yaxın əlil cəlb olunub\nƏmək resurslarının rəqabət qabiliyyətinin artırılması yönündə tədbirlər keçirilir


BMT-nin yeni rolu: Müasir dövrün paradoksları və təhlükələri kontekstində | Xalq Qəzeti\nBMT-nin yeni rolu: Müasir dövrün paradoksları və təhlükələri kontekstində\n22.07.2016 10:14 | Oxunma sayı: 1070\nBirləşmiş Millətlər Təşkilatı (BMT) yaradılarkən onun dünyanın bütün siyasi, geosiyasi və təhlükəsizlik məsələlərini həll edə biləcəyinə inam çox idi. Çünki bu qurum dövlətlərarası münasibətlərin kollektiv formada tənzimlənməsinin yeni formatı kimi qəbul olunurdu. Bir müddət BMT səmərəli işləyə bildi. Lakin keçən əsrin\n90-cı illərindən başlayaraq onun fəaliyyətində ciddi qüsurlar özünü göstərməyə başladı.\nOnların sayı çoxdur. Lakin böyük dövlətlərin iradəsinə tabe olmaq ən ciddi nöqsan kimi qiymətləndirilə bilər. Xüsusilə ABŞ-ın təşkilatda əsas söz sahibi kimi öz iradəsinə uyğun qərarların qəbuluna nail olması getdikcə qurumu nüfuzdan saldı. Hazırda BMT-nin yeniləşməyə ehtiyacı olduğundan bəhs edirlər. Bunun fonunda müasir şərtlər daxilində onun rolunun nədən ibarət olduğu belə tam aydın deyil. Müxtəlif fikirlər mövcuddur. Bu paradoksal vəziyyətin prizmasından BMT kimi beynəlxalq təşkilatın indiki durumu və gələcəyi üzərində düşünməyə ehtiyac yaranıb. Çünki bəlkə də dünyanın dəyişməsi BMT-nin struktur və funksional baxımdan yeniləşməsindən asılıdır.\nTŞ-nin beş daimi üzvü və "dördlər qrupu"\nKeçən ilin payızında BMT-nin 70 illik yubileyi təşkilatla bağlı fərqli fikirlərin mövcudluğu şəraitində keçirildi. Adətən universal adlandırılan bu mühüm beynəlxalq qurumun gələcək taleyi haqqında müxtəlif proqnozlar vardır. Bir qisim ekspertlər BMT-nin struktur-funksional özəlliklərinin dəyişməsinin əleyhinədir. Onlar əsas olaraq böyük dövlətlərin ədalətli mövqe tutmasını, dünya miqyasında geosiyasi nizamın normal hala gəlməsini yetərli sayırlar. Lakin böyük əksəriyyət artıq BMT-nin səmərəli fəaliyyət göstərə bilməyəcəyi qənaətindədir. Bu da təsadüfi deyil, çünki bu cür mövqe bir neçə ildir ki, qlobal miqyasda cərəyan edən hadisələrə BMT-nin kifayət qədər təsir göstərə bilməməsindən qaynaqlanır. Bunu təsdiq edən çoxlu sayda faktlar vardır və onlar KİV-də geniş təqdim olunub.\nRusiyanın "Ali İqtisadiyyat Məktəbi" Milli Tədqiqat Universitetinin (AİM-MTU) hazırladığı elmi monoqrafiyada müəlliflər yazırlar: "XX-XXI əsrin qovşağında BMT qlobal çağırışlarla toqquşaraq, onlara cavab axtarmalı və geosiyasi, siyasi və iqtisadi kontekstdə prinsipial yeni fəaliyyət göstərməlidir" [1, s.12]. Burada BMT-nin yeniləşməsinin bir neçə səbəbi göstərilib. Onlar, əsasən, müasir dövrün geosiyasi, iqtisadi və siyasi özəllikləri ilə bağlıdır. Lakin bununla yanaşı, qlobal miqyasda təhdidlər meydana gəlib ki, onlara mütləq təsirli cavablar tapmaq lazım gəlir. Dolayısı ilə bu, indiki mərhələdə böyük dövlətlərin fəaliyyətlərində yol verdikləri prinsipial qüsurların mövcudluğuna işarədir. BMT-nin də əsas vəzifələrindən biri bəşəriyyətin bu cür təhdidlərdən xilas edilməsi olmalıdır.\nBu kontekstdə Qərb mütəxəssisləri, ümumiyyətlə, BMT problematikasına və onun islahatlar tarixinə getdikcə daha çox əsərlər həsr edirlər. Onların sırasında David Hannayın "Yeni dünya nizamsızlığı" kitabını göstərmək olar. Bu kitab mövcud beynəlxalq təşkilatların strukturunu və funksiyasını, onlarda mövcud olan problemləri dərk etmək baxımından əhəmiyyətli mənbədir. Orada göstərilir ki, beynəlxalq təşkilatlarda bu aspektdə ciddi çatışmazlıqlar mövcuddur, o cümlədən BMT-nin mövcud tənzimləmə mexanizmləri həmin çətinlikləri aradan qaldırmağa kifayət etmir. Bunu təşkilatın rəsmi rəhbərliyi də dərk edir.\nMəhz bu səbəblərdən BMT yaranmasının 70-ci ildönümünü, obrazlı desək, "tikan üstündə" qeyd etməli oldu. Problem isə aradan qalxmadı. Hələ də bu mötəbər təşkilatın gələcəyi ilə bağlı ziddiyyətli fikirlər ifadə edilir. BMT Təhlükəsizlik Şurasının (TŞ) tərkibinin genişlənməsini tələb edən ölkələr də fəaliyyətlərini aktivləşdiriblər. Söhbət, ilk növbədə, Braziliya, Hindistan, Almaniya və Yaponiyadan gedir. Bu ölkələr şərti olaraq "dördlər qrupu"nu yaradıblar. Onlar BMT TŞ-yə daimi üzv olmaq uğrunda mübarizə aparırlar. Həmin ölkələri Təhlükəsizlik Şurası üzvlərindən dəstəkləyənlər də var, onların niyyətinin əleyhinə olanlar da var.\nLakin müşahidələr göstərir ki, BMT-nin bu ali orqanının 5 daimi üzvü "mətbəxə əlavə subyektləri" buraxmaq fikrində deyillər. Bununla BMT tarixində ilk dəfə olaraq paradoksal bir situasiya yaranıb - islahata ən çox ehtiyacı olan TŞ-nin özü bu prosesin əsas maneəsinə çevrilib. Bu, nəyi ifadə edir? BMT ideyasının iflasınımı? Yaxud böyük dövlətlərin dünyanı idarə etmək iştahasından vaz keçə bilmədiklərinimi? Bəlkə problem supergüclərin dünya üçün çox əhəmiyyətli geosiyasi transformasiyaların getdiyi bir mərhələdə öz aparıcı mövqelərini kiminləsə bölüşmək istəməməsindədir?\nOla bilsin ki, bu məqamların hamısı öz təsirini göstərir. Hər bir halda, BMT-nin çox ciddi seçim qarşısında qaldığı şübhəsizdir. Bəlkə də daha sabitlik və müəyyənlik şəraitində TŞ-nin daimi üzvləri konstruktiv mövqe nümayiş etdirib, bəşəriyyətin təhlükəsiz yaşaması üçün məntiqli davranardılar. Ancaq reallıq belədir ki, ABŞ, Fransa, Böyük Britaniya, Rusiya və Çin BMT-də həlledici qərarlar qəbul etmək səlahiyyətlərini əlavə hansısa dövlətlə bölüşmək istəmirlər. Bu aspektdə Frensis Fukuyamanın ABŞ-ın BMT-yə olan münasibəti barədə fikirləri maraqlıdır. Məşhur alim yazır: "...İraq müharibəsi, eyni zamanda, ABŞ-ın xeyirli hegemonluğu ilə bərabər, beynəlxalq institutların təsir sərhədlərini aydınlaşdırdı".\nGeosiyasi proseslərin mürəkkəbləməsi fonunda BMT-nin qurtuluşu\nBu həqiqət kontekstində dünyada yaranmış geosiyasi mənzərənin qısa xarakteristikasına nəzər salmaqla, təşkilatla bağlı bir sıra məqamlara yeni bucaq altında baxmaq imkanı əldə etmiş olarıq. Məsələ ondan ibarətdir ki, BMT TŞ-də dəyişiklik edilməsi üçün çalışanlar dünyanın Braziliya, Hindistan, Almaniya və Yaponiya kimi yüksək inkişaf etmiş ölkələridir. Bunlardan başqa, digər güclü dövlətlər, məsələn, Türkiyə də TŞ-də islahatların aparılmasına ciddi ehtiyac olduğunu bildirir. Belə çıxır ki, dünyanın böyük bir kəsimi BMT-də islahatların aparılmasında maraqlıdır.\nAncaq burada Qərb mütəxəssislərinin qeyd etdiyi bir məqam mövcuddur. Biz BMT-nin struktur-funksional xüsusiyyətlərinin obrazlı ifadəsini nəzərdə tuturuq. Məsələn, K.Smit BMT-ni mərkəzində əsas dövlətlərin dayandığı və bir neçə "dairədən" ibarət olan həndəsi fiqura bənzədir. Bu fiqurun "tamaşaçıları" - ekspertlər və jurnalistlərdir. Əsas qərarları mərkəzi dairə verir, lakin "tamaşaçılar" da onları izləyir və təsir etməyə çalışırlar. K.Smit bununla bağlı yazır: "Onlar ("tamaşaçılar") rəqqasların (böyük dövlətlərin) ifasındakı yenilikləri tutmaqla yanaşı, öz reaksiyaları ilə onların davranışlarına təsir etməyə çalışırlar".\nBu cür vəziyyət bir sıra mürəkkəb situasiyalar yaradır. Məsələn, ABŞ-ın Yaponiya və ya Almaniya kimi müttəfiqləri Vaşinqtonun deyil, özlərinin mötəbər beynəlxalq təşkilatda təmsilçiliyini istəyirlər. Bunun səbəbi qlobal siyasətdə yaranmış qeyri-müəyyən vəziyyətlə, təhlükəsizlik aspektində meydana çıxan çoxlu sayda risklərlə bağlıdır. İndi aydın görünür ki, TŞ-nin 5 daimi üzvü maksimum dərəcədə öz maraqlarına uyğun davranmağa çalışırlar.\nOnlar problemlərin beynəlxalq normalar çərçivəsində ədalətli həllinə elə də çalışmırlar. Buna görədir ki, dünyada hazırda xeyli münaqişələr, həllini gözləyən iqtisadi, maliyyə, ekoloji, humanitar və sosial problemlər mövcuddur. Bu faktların fonunda BMT olduqca aciz görünür. Nümunə kimi bir neçə fakt gətirmək olar.\nBMT dünyanın müxtəlif regionlarında meydana gələn münaqişələrin siyasi həllini tapa bilmir. Suriyada neçə illərdir qan tökülür. Bu müddətdə BMT-nin təsirli addım atdığını görən olmayıb. Son zamanlar BMT ABŞ və Rusiyanın fərdi fəallığı fonunda proseslərə müdaxilə etməyə çalışır. İndi onun təmsilçisi Suriya probleminin həlli istiqamətində danışıqlar aparır. Ancaq burada da əsas söz sahibinin BMT deyil, Vaşinqtonla Moskvanın olduğu sirr deyil.\nBuna sübut kimi Hələbdə atəşkəsə BMT-nin yox, ABŞ və Rusiyanın nail olmalarını göstərmək olar. Sanki dünyanın bu iki dövlətdən kənarda qalan hissəsi ciddi təsir gücünə malik deyil. Ən acınacaqlısı isə odur ki, birbaşa BMT-nin missiyasına aid olan bu kimi məsələlərdə təşkilat dünyanın məhdud sayda ölkəsinin paytaxtından gələn informasiyalardan asılı vəziyyətdə qalıb.\nBurada bir məqamı da mütləq vurğulamaq istərdik. Uzun illərdir ki, Ermənistan-Azərbaycan, Dağlıq Qarabağ münaqişəsi həll edilməyib. Bu münaqişə Ermənistanın Azərbaycan torpaqlarının 20 faizini işğal etməsi nəticəsində yaranıb. BMT bununla bağlı 4 qətnamə qəbul edib. Həmin sənədlərdə işğalçıların zəbt etdikləri torpaqlardan dərhal çıxarılması tələb olunur. Lakin artıq neçə ildir ki, BMT-nin bu sənədlərini Ermənistan lazımsız bir kağız parçası kimi kənara atıb. Buna rəğmən, BMT TŞ-nin daimi üzvləri təcavüzkardan tutduğu Azərbaycan ərazilərini tərk etməsini təsirli surətdə tələb etmirlər. Maraqlıdır ki, TŞ-nin 5 üzvündən 3-ü həm də birbaşa münaqişənin həlli ilə məşğul olan ATƏT-in Minsk qrupunun həmsədrləridirlər. Deməli, onlar, riyazi dillə desək, başqalarından fərqli olaraq, münaqişənin həllində iki dəfə çox məsuliyyət daşıyırlar. Ancaq reallıq nədən ibarətdir?\nOndan ibarətdir ki, ABŞ, Rusiya və Fransa nə BMT TŞ-nin daimi üzvü, nə də həmsədr dövlətlər kimi təcavüzkarı yerində oturtmurlar. Acı və düşündürücü həqiqətdir, lakin hələlik vəziyyət bu cürdür. Onda sual olunur ki, İraq, Liviya və ya Suriya ilə bağlı BMT TŞ-nin qəbul etdiyi qərarlar dərhal yerinə yetirilirsə, Ermənistanla bağlı qəbul edilən sənədlər niyə təsirsiz qalır? Buradan belə nəticə çıxmırmı ki, BMT TŞ geosiyasi problemlərə tam ədalətli yanaşmır, dövlətlər arasında ayrı-seçkilik salır. Əslində isə, BMT-nin bu cür vəziyyətlərdə səmərəli təsir mexanizmləri mövcuddur.\nMütəxəssislər vurğulayırlar ki, "Əgər BMT Təhlükəsizlik Şurasının qərarı yerinə yetirilmirsə, onda Şura onların yerinə yetirilməsi üçün tədbirlər görə bilər. Əgər hansısa ölkə müharibə ilə hədələyirsə, sülhü pozursa və ya təcavüz aktı törədibsə, Şura iqtisadi-ticari sanksiyalar tətbiq edə bilər və ya başqa konkret ölçülər götürə bilər. Məsələn, silah verilməsinə, həmin ölkənin vətəndaşlarının hərəkətinə qadağa qoyar və diplomatik məhdudiyyətlər tətbiq edər. Bundan başqa, müəyyən şərtlər daxilində güc tətbiq edə bilər".\nBMT bu vəzifələrini bir neçə məkanda yerinə yetirib. Məsələn, 1991-ci ildə Küveytin suverenliyinin bərpasında, 1992-ci ildə Somalidə vəziyyətin normallaşması üçün humanitar yardımın göstərilməsində, 1994-cü ildə Haitidə qanuni seçilmiş hakimiyyətin yerinə qaytarılmasında və 1999-cu ildə Şərqi Timorda sülh və təhlükəsizliyin təmin edilməsində təşkilat bütün vasitələrdən, o cümlədən güc tətbiqindən də istifadə edib.\nİndi isə həmsədr dövlətlərin təcavüzkara çoxlu sayda səmərəli təsir imkanlarının olduğu bir şəraitdə Ermənistana qarşı nəinki güc tətbiq edilmir, hətta elementar sanksiyalar və hərəkət məhdudiyyəti belə yoxdur. Sual olunur: həm BMT-nin daimi üzvü, həm də həmsədr dövlətlər kimi ABŞ, Rusiya və Fransa niyə başqa təcavüzkar ölkələrə olduğu kimi təzyiqlər göstərmirlər? O halda BMT TŞ-nin özünün yeniləşməsi zəruri deyilmi? Təbii ki, bu sualın cavabı "bəli"dir və məhz belə səbəblərə görə, bir çox ölkələr BMT TŞ-də islahatların vacibliyini vurğulayırlar.\nBir sıra mütəxəssislər isə məsələni ümumən beynəlxalq təşkilatlarda lazım olan yenilikləri həyata keçirmək kontekstində nəzərdən keçirirlər. Məsələn, P.Volker hesab edir ki, "çoxsaylı regional və ikitərəfli sazişlərin rasionallaşdırılması, mübahisələrin həll edilməsi prosedurunun təkmilləşdirilməsi" bir zərurətə çevrilib.\nBMT-nin real vəziyyətini xarakterizə edən başqa məqam dünyada humanitar vəziyyətin acınacaqlı olması ilə bağlıdır. Hətta bir sıra ekspertlər BMT üçün "humanitar böhran"ın yarandığını da vurğulayırlar. Bunun da əsl səbəbi müxtəlif problemlərə yenə də ikili standartlar mövqeyinə uyğun münasibət göstərilməsi ilə bağlıdır. Burada xüsusilə Vaşinqtonun iradəsindən çox məqamların asılı olduğu vurğulanır. Mütəxəssislər açıq vurğulayırlar ki, "ABŞ-ın birtərəfli fəaliyyəti yalnız digər böyük dövlətlərin maliyyə, maddi və hərbi aspektlərdə aktiv iştirakı ilə aradan qalxa bilər".\nBMT üçün yeni ciddi faktor\nHumanitar böhranla bağlı acınacaqlı vəziyyət özünü daha çox Yaxın Şərq və Şimali Afrika ölkələrindən yurdlarını tərk etmiş insanlarla bağlı göstərdi. BMT bəyan edir ki, miqrasiya nəticəsində Avropada humanitar böhran yaranıb. BMT-nin qaçqınlar üzrə ali komissarı bu ilin mart ayında "Russia Today" telekanalına müsahibəsində deyib: "Bizim fikrimizcə, böhranlı situasiya yaranıb. Biz Avropada humanitar böhran nöqtəsinə yaxınlaşırıq".\nBMT-nin rəsmi nümayəndəsi bunun səbəblərini də açıqlayır. O, Avropa dövlətlərinin miqrantlara qarşı ikili standartlarla davrandığını, onların adi ehtiyaclarını ödəmək istəmədiklərini, rəsmi şəxslərin bir sıra hallarda kobud davrandığını və s. vurğulayır. Ancaq BMT həmin ölkələrə qarşı heç bir tədbir görməyib yalnız çağırışlar edir. BMT TŞ-nin Qərb dövlətlərinə qarşı olduqca loyal olması göz qabağındadır. Bu, normal hal sayıla bilməz.\nMəhz bu səbəblərdəndir ki, müsəlman ölkələri BMT TŞ-də öz təmsilçilərinin olmasını tələb edirlər. Türkiyə Prezidenti Rəcəb Tayyib Ərdoğan dəfələrlə bu barədə danışıb. Şübhəsiz, başqa müsəlman dövlətləri də Türkiyə rəhbərinin bu təklifinə biganə deyillər. Bunlar BMT-nin qarşısında duran və həllini gözləyən ciddi məsələlər sırasında müsəlman ölkələrinin problemlərinin həlli üçün səmərəli üsulların tapılmasını göstərməyə əsas verir. Konkret desək, BMT qlobal geosiyasi problemlər və humanitar böhranla yanaşı, müsəlman ölkələrinin problemlərinin də həlli mexanizmlərini işləyib hazırlamalıdır. Bu isə onun strukturlarında müvafiq islahatların aparılmasını tələb edir.\nMəsələnin bu tərəfinin ciddiliyini anlamaq lazımdır. Adətən mütəxəssislər BMT-də islahatlardan danışarkən, ümumi müddəaları vurğulayır, Təhlükəsizlik Şurasına daimi üzv olmaq istəyənlər sırasında müsəlman ölkəsinin olmamasını da adi hal kimi qəbul edirlər. Ancaq İslam Əməkdaşlıq Təşkilatının (İƏT) İstanbul sammitinin göstərdiyi kimi, artıq vəziyyət dəyişib. Müsəlman dövlətləri onlara qarşı edilən haqsızlığa bir yerdə etiraz edirlər. Zbiqnev Bjezinski bu prosesin gözlənilən olduğunu yazır və səbəbi kimi İslam ölkələrinə qarşı zaman-zaman edilən zülmləri göstərir.\nMəşhur politoloq vurğulayır ki, müsəlman dünyası ilə münasibətlər məsələsi artıq qlobal miqyasda əhəmiyyət kəsb edir. Bu problemi ümumi qüvvələr balansının yaradılmasında və geosiyasi mənzərənin formalaşmasında mütləq nəzərə almaq lazımdır. Təbii ki, BMT kimi beynəlxalq təşkilat bu prosesdən kənarda qala bilməz. Bəs BMT buna hazırdırmı? Yuxarıda gətirdiyimiz faktlar göstərir ki, hazır deyil. Deməli, bu təşkilatda aparılmalı olan islahatlar sırasında müsəlman ölkələri faktoru ciddiyyətlə nəzərə alınmalıdır. Bunun isə əlamətləri hələlik görünmür.\nYuxarıda ifadə olunan fikirlər təsdiq edir ki, BMT indiki vəziyyətində dünya miqyasında üzərinə düşən vəzifələri tam mənada yerinə yetirə bilmir. Deməli, onun müasir dünya siyasətindəki yeri və rolu məsələsi hələ də aktual olaraq qalır. Mütəxəssislər vurğulayırlar ki, BMT-də islahatlar aparmaq gərəkdir. Bu haqda yuxarıda da biz müəyyən fikirləri ifadə etməyə çalışdıq. Ancaq maraqlı və xeyli dərəcədə paradoksal bir məqam da mövcuddur.\nÇevik və ədalətli qərarlar:\nTəşkilat buna hazırdırmı?\nMəsələ ondan ibarətdir ki, mütəxəssislər hələlik BMT-nin XXI əsrin reallıqları şəraitində müasir dünyadakı rolunu dəqiq müəyyənləşdirə bilməyiblər. Əslində, bu məsələ adi görünür. Çünki BMT-nin həll etməli olduğu o qədər problemlər mövcuddur ki, bu təşkilatın hədəflərini dəqiqləşdirmək çətin olmazdı. Reallıqda isə BMT-nin məhz hansı funksiyaları yerinə yetirməli olduğu haqqında məsələyə yanaşmalar fərqlidir. Həmin yanaşmaların təhlilinə keçməzdən öncə qeyd edək ki, bu, ümumiyyətlə, müasir dövrün mürəkkəb və ziddiyyətli geosiyasi dinamikası ilə bağlıdır. Digər tərəfdən isə bu, BMT TŞ-nin daimi üzvlərinin ikili standartlar siyasətindən qaynaqlana bilər. Bu iki məqam nüfuzlu beynəlxalq təşkilatın müasir şərtləri nəzərə alaraq hədəflərini dəqiqləşdirməsinə mane olur. Bu fikirlərin işığında BMT-nin rolu haqqında irəli sürülən fikirlərə nəzər salaq.\nÖncə onu vurğulayaq ki, mütəxəssislər arasında beynəlxalq təşkilatlar haqqında vahid konsepsiya yoxdur. Onlar "beynəlxalq təşkilat" anlayışının dəqiqləşdirilməsinə ehtiyac olduğunu yazırlar. Burada müxtəlif təsnifat mövcuddur, məsələn, "klassik" hökumətlərarası təşkilatlar (BMT buraya daxil edilir), dövlətlərarası inteqrativ birliklər (məsələn, Avropa İttifaqı) və beynəlxalq xarakterli qeyri-hökumət təşkilatları (məsələn, UNESCO).\nBu cür qeyri-müəyyənlik şəraitində Joze Alvaresin beynəlxalq təşkilatlara verdiyi hüquqi tərifə daha çox istinad edilir. O, bunun üçün 9 meyar müəyyənləşdirir. Onları analiz etməyə bu yazıda imkan yoxdur. Onu vurğulayaq ki, həmin tərif də bütövlükdə beynəlxalq təşkilatlar haqqında vahid mövqe formalaşdırmayıb. Bizi maraqlandıran da məhz bu vəziyyətdir. Yəni mütəxəssislər arasında beynəlxalq təşkilatlar haqqında yekdil təsəvvür yoxdursa, BMT kimi qurumların dəqiq hansı funksiyaları yerinə yetirməli olması məsələsi də bir qədər qeyri-müəyyənliyə qapılmış olur.\nOdur ki, rusiyalı alim Tatyana Neşatayevanın bütövlükdə beynəlxalq təşkilatların öyrənilmə səviyyəsini "intellektual xaos" kimi xarakterizə etməsinin əsasları vardır. Belə bir şəraitdə BMT-nin rolu haqqında iki mövqe özünü göstərir - birincisi, BMT dünya siyasətində əsas rol oynamaqda davam etməlidir, ikincisi, BMT əsas rol funksiyasını itirib və onun bərpa edilməsinin obyektiv əsasları yoxdur.\nProblemlə bağlı təklif edilən layihələrdə maraqlı məqamlar vardır. Rusiyalı tarixçi F.M.Burlatski "BMT-nin qalıqları üzərində ümumdünya hökuməti yaratma" ideyasını irəli sürür. O, veto hüququnun ləğv edilməsini və ABŞ-ı "daimi sədr" seçməyi lazım bilir.\nRusiyalı geosiyasətçi Aleksandr Dugin isə BMT-nin özlüyündə artıq mövcud olmadığını yazır. O, dünya miqyasında qüvvələr balansının Qərbin xeyrinə dəyişdiyini vurğulayaraq, ümumiyyətlə, BMT ideyasının səmərəliliyinə şübhə ilə yanaşır.\nQeyd edək ki, BMT-nin gücləndirilməsi tərəfdarları daha çoxdur. Onlar bu təşkilatın "çoxqütblü dünyanın mərkəzi orqanı" ola biləcəyinə inanırlar. Mütəxəssislərin əksəriyyətinin müdafiə etdiyi mövqe isə BMT-nin müasir dünyanın qlobal problemlərini həll edə biləcək əsas təşkilat olması ilə bağlıdır. Beləliklə, bu vacib beynəlxalq təşkilatın rolu barədə yekdil fikir olmasa da, onun saxlanmasını lazım hesab edənlər əksəriyyət təşkil edirlər. O cümlədən Azərbaycan rəhbərliyi bu mötəbər təşkilatın rolunun gücləndirilməsini zəruri hesab edir.\nBütövlükdə Azərbaycan BMT-yə üzv olduğu andan onunla qarşılıqlı əlaqələri genişləndirib. Hazırda Azərbaycanla BMT arasında çoxşaxəli əməkdaşlıq mövcuddur. Rəsmi Bakı BMT çərçivəsindəki fəallığı ilə Azərbaycanın müstəqil dövlət kimi beynəlxalq aləmdə müvafiq yer tutmasına nail olub. Eyni zamanda, Bakı bu təşkilatın fəaliyyətinin daha səmərəli olması üçün imkanı daxilində ciddi addımlar atıb. Bu kontekstdə Azərbaycan təşkilatda islahatların aparılmasının zəruriliyini daim bildirib. 2003-cü ilin sentyabrında Prezident İlham Əliyev BMT Baş Məclisinin 58-ci sessiyasında "BMT TŞ-nin şəraitə uyğun, çevik və adekvat münasibət göstərə bilməsinin vacibliyini qeyd edərək, mövcud BMT mexanizmlərinin zamanın tələbinə cavab vermədiyini vurğulayıb və bununla bağlı təşkilat daxilində islahatların mühüm məsələyə çevrildiyini bildirib". O cümlədən Azərbaycan tərəfi Təhlükəsizlik Şurasının daimi üzvlərinin veto hüququna yenidən baxılmasını təklif edib.\nAzərbaycan Prezidenti 2004-cü ilin sentyabrında BMT Baş Məclisinin 59-cu sessiyasında təşkilatda islahatların aparılması məsələsini yenidən gündəmə gətirərək bildirmişdi: "Təkmilləşdirilmiş Təhlükəsizlik Şurası daha geniş tərkibli, daha çox məsuliyyətli və demokratik, onun iş metodları daha şəffaf olmalı, XXI əsrin yeni təhdidləri, riskləri və təhlükələrinə daha operativ cavab verilməlidir".\nAzərbaycanın BMT-dəki bu fəallığı tamamilə təbiidir. Çünki rəsmi Bakı müstəqil siyasət yeridir və suverenliyin təmini onun üçün çox vacibdir. Bunun fonunda Ermənistanın təşkilatda passiv qalması da başadüşüləndir. İrəvan Azərbaycan torpaqlarını işğal etdiyinə görə, BMT kimi təşkilatların konkret addımlar atmasını və dünyada real təsirini qoruyub saxlamasını arzu etməz. Bu səbəbdən də Ermənistan BMT TŞ-nin genişlənməsinə qarşıdır. Onu ABŞ, Rusiya, Fransa, Böyük Britaniya və Çinin tutduğu mövqe qane edir. Bu böyük ölkələr nəinki Ermənistana qarşı addımlar atırlar, hətta hər biri müxtəlif sahələr üzrə yardım edirlər. O cümlədən BMT Nizamnaməsinə zidd olaraq Ermənistana silah satırlar. Təcavüzkar bir ölkənin silahlandırılması dolayısı ilə onu müdafiə etmək və etdiyi əməllərə haqq qazandırmaq anlamına gəlir.\nGüclü BMT: Arzular və\nreal şansın nisbəti\nDünyanın digər regionlarında yerləşən çoxlu sayda dövlətləri də göstərmək olar ki, BMT-nin müasir mərhələdə rolu ilə bağlı narahatlıqlarını ifadə edirlər. Bir tərəfdən belə görünür ki, BMT müasir şərtlər daxilində də konstruktiv işləyə bilər. Bunun üçün onun kifayət qədər fəal üzvü vardır (Azərbaycan da onların sırasındadır). Digər tərəfdən isə böyük dövlətlər bu qurumdan öz məqsədləri üçün istifadə etməyə cəhdlər göstərirlər. Onlar BMT Təhlükəsizlik Şurasından öz siyasi maraqlarına uyğun qərarlar keçirməkdədirlər. Yaxud TŞ-nin 5 daimi üzvü öz marağına uyğun hesab etmədiyi qərara veto qoyaraq, bir çox gərəkli addımların atılmasına əngəl törədir. Bu səbəbdən BMT-nin yeni şəraitdə səmərəli fəaliyyət göstərməsi üçün çıxış yolu kimi "ümumi baxış nöqtələrinin tapılması, yanaşmalara nail olunması və bir-birinin mövqeyinin nəzərə alınması" göstərilir.\nAncaq yuxarıda təsvir edilən problemlər fonunda bu humanist yanaşmanın reallığına ciddi şübhələr yaranır. BMT-nin qlobal siyasətdə rolu qeyri-müəyyən məqamlarla xarakterizə oluna bilər. Bu, təşkilatın məhv olması anlamına gəlmir. Söhbət BMT-də yeniləşmələrin nə dərəcədə çevik aparıla bilməsindən gedir. Məhz həmin aspektdə bir sıra ziddiyyətlər mövcuddur ki, onların tezliklə aradan qaldırılacağına inam çox azdır. Yuxarıda bununla bağlı konkret faktlar gətirilib. Məsələyə hazırda böyük dövlətlərin yeritdiyi siyasət prizmasından yanaşdıqda, daha düşündürücü amillərə rast gəlmək olar.\nBMT-nin acizliyi supergücləri dərindən narahat etmir. Amerika yeni liderlik modeli üzərində baş sındırır və onun reallaşdırılması yolunda kimsə ilə hesablaşmaq fikrində deyil. Dünyanın müxtəlif yerlərinə milyonlarla müsəlman qaçqınlar səpələnib, ancaq onların problemlərinin həllində BMT-dən minimum istifadə edilir. Bu təşkilat əsas olaraq humanitar yardımlar paylayan qurum kimi fəaliyyət göstərir. Belə görünür ki, superdövlətlər BMT-nin münaqişələrin həllindən uzaq durmasında daha çox maraqlıdırlar. Bu səbəbdən son zamanlar təşkilatın hansısa münaqişənin həllində həlledici rol oynadığını xatırlamaq olmur.\nBMT-nin fəaliyyəti hazırda nə dərəcədə səmərəli ola bilər? Bizcə, vəziyyətin müsbətə doğru dəyişmə ehtimalı azdır. Bunun əsas səbəbi ondan ibarətdir ki, başda Amerika olmaqla, böyük dövlətlər dünyanı nüfuz dairəsinə sona qədər yenidən bölə bilməyiblər. Onlar heç bir beynəlxalq təşkilatın tövsiyəsinə fikir vermədən amansızcasına nüfuz uğrunda savaşırlar. Ukrayna və Suriya bunun son təsdiqidir. İndi NATO və Rusiya bir-birini hədələyirlər. Onlar yeni silahlar yerləşdirmək işində yarışa başlayıblar. Amerika Şərqi Avropaya daha çox silah və əsgər yığır, Moskva da buna qarşılıq olaraq öz tədbirlərini görür. Nə Amerika, nə də Rusiya bu prosesdə BMT-nin rəyinə ehtiyac görmürlər. Eynilə digər məsələlərdə də onlar sərbəst qərarlar verirlər. Belə olan halda BMT-nin həmin dövlətlərə təsiri haqqında nə demək olar? Yaxud başqa bir dövlət, məsələn, Türkiyə və ya Braziliya eyni cür hərəkət edə bilərdimi? Mümkün deyil. Çünki Suriya hadisələri göstərdi ki, supergüclər beynəlxalq normaları öz maraqlarına uyğun pozur, onları istədikləri kimi tətbiq etməkdən çəkinmirlər. Amerika və digər ölkələr öz sərhədlərindən min kilometrlərlə uzaqda olan bir ölkəyə qırıcı təyyarə, yeni silahlar və əsgər göndərə bilirlər, lakin Suriyanın qonşularına bu ölkəyə daxil olmağa imkan vermirlər. Bu zaman onlar müxtəlif bəhanələr gətirsələr də, hərəkətlərinin arxasında məhz güc faktoru dayanır. Bəs BMT hansı addımları atır, özbaşına hərəkət edən böyük dövlətlərə qarşı sanksiyalar tətbiq edirmi? Etmir. Deməli, faktiki olaraq, bu qurum öz vəzifəsinin öhdəsindən gələ bilmir.\nBeləliklə, BMT-nin həm yeniləşməsi, həm də öz rolunu tam yerinə yetirməsi yolunda ciddi əngəllərdən biri supergüclərin dünya nüfuzu uğrunda savaşı davam etdirmələridir. Bunun fonunda onlar dünyanı yenidən nüfuz dairəsinə bölmək və liderlik uğrunda çarpışırlar. Təbii ki, onlara bu işdə BMT yalnız əngəldir. Belə təxmin etmək olar ki, yaxın perspektivdə bu vəziyyət dəyişməyəcək və BMT-nin yeniləşməsi arxa plana atılacaq. Yalnız münasibətlər tam aydınlaşandan sonra hansısa dəyişikliyə ümid etmək olar. Onun da konkret məzmunu barədə fikir söyləmək çətindir. Çünki məsələ hansı ölkənin liderliyi ələ alacağına bağlı olacaq.\nBütün bunlardan belə aydın olur ki, BMT ilə əlaqəli yekun fikir elə də nikbin deyil. Bu təşkilatın qlobal siyasətdə qeyri-müəyyənlik qaldığı müddətdə hansısa real dəyişikliyə gedə bilməsi ehtimalı çox azdır. BMT TŞ-yə üzv olmaq istəyən Almaniya və ya Yaponiya kimi ölkələrin öz məqsədlərinə yaxın illərdə çatmasına da ümid çox deyil. Ancaq bunun daim belə davam etməsi də mümkün deyildir. Bəlkə də dünyanın dəyişməsi BMT-nin dəyişməsindən asılıdır. Bu bağlılıqda nəyə görə BMT TŞ-nin daimi üzvləri sırasında müsəlman ölkəsi olmasın? O cümlədən 300 milyonluq türk dövlətlərinin təmsilçisi niyə BMT TŞ-də yerini tutmasın? Zaman bu sualların cavabını verəcək!


İyun ayında neçə gün iş olmayacaq? – Yenicag.Az\nAna Səhifə Cəmiyyət İyun ayında neçə gün iş olmayacaq?\nXəbərlər Departamenti – May 17, 2018 - 17:22\nYenicag.az xəbər verir ki, iyunun 15-də ölkədə Milli Qurtuluş Günü, iyunun 15 və 16-sında isə Ramazan bayramı qeyd ediləcək.\nMilli Qurtuluş Günü və Ramazan bayramının üst-üstə düşməsi, eləcə də bayram günlərindən birinin, yəni iyunun 16-sının həftələrarası istirahət gününə (şənbə gününə) düşməsi ilə əlaqədar ölkədəki qeyri-iş günlərinin tarixlərində dəyişiklik edilib.\nistirahət, Milli Qurtuluş günü, Nazirlər Kabineti, qeyri-iş günü, Qurban bayramı,


"Ermənistanda Amerikanın mövcudluğu güclənəcək" - RUS İDEOLOQ - Hürriyyət\n“Ermənistanda Amerikanın mövcudluğu güclənəcək” – RUS İDEOLOQ\n10:25 - 07 May, 2018\n“Ermənistdan daxili konflikt alovlanıb. İstənilən siyasi həll bu konflikti sosiumun daxilində gizlədir. Yeni hakimiyyət güclü texnologiyaları işə salıb bu konflikti söndürməyə cəhd edəcək. Mən belə anlayıram ki, Paşinyanın əmlakın yenidən bölüşdürülməsiylə bağlı çox böyük sosial proqramı var. Bu isə hər zaman ictimaiyyəti həyəcanlandırır, daxili gərginliyi gücləndirir. Bəzən isə onu vətəndaş müharibəsinə çevirir”.\nHurriyyet.org axar.az-a istinadən xəbər verir ki, bunu “Moskva-Bakı” portalına müsahibəsində rusiyalı yazar, ideoloq Aleksandr Proxanov deyib. Onun sözlərinə görə, Paşinyan və Sərkisyan tərəfdarlarının qarşıdurması Qarabağ və İrəvan klanlarının qarşıdurması kimi qəbul edilə bilər: “Bu konflikt çoxdan mövcuddur və indi daha sərt forma alıb. Tərəflərdən birinin qələbəsi konfliktin yatırılması demək deyil. Konfliktin inkişafı ictimai ziddiyyətlərin sakitləşməsindən və yüksəlməsindən asılı olacaq. Qarabağ klanının revanşı yalnız bundan asılıdır.\nBundan sonra Ermənistanda Amerikanın mövcudluğu güclənəcək.İnanmıram ki, bu tam açıq formada olsun. Moskva Vaşinqtonun buradakı böyük təsirinə dözməyəcək. Erməni ictimaiyyəti isə çox güclü şəkildə amerikanlaşdırılıb”.\nOnun sözlərinə görə, Qarabağ klanı İrəvandakı yeni hakimiyyətlə mübahisəsindəki mövqelərini gücləndirməkdən ötrü Qarabağda müharibəni aktivləşdirib, böyük risklərə getməyəcək.\nƏvvəlki məqaləYENİ NAZİR BAYTARLIQ XİDMƏTİNİ YOXLATDIRIR – “Ətlik mal-qaranı damazlıq kimi sənədləşdiriblər”\nNövbəti məqalədəBusənin bu paltarını Ziya Məmmədovun gəlini hazırlayıb – FOTOLAR


Səs ver: Sevdikləriniz sizdən kilometrlər uzaqda olsa da tək deyilsiniz bu həyatda. Sizi düşündüyündən əmin olduğunuz bir ürək varsa əsla gücsüz də düşməzsiniz uzaqlarda.Hamı həmişə deyərlər ya gözdən uzaq olan könüldəndə uzaq olar deyə. Yox ölə bir şey könülə toxunmağı bildikdən sonra, istər 5 addım kənarda ol istər dənizlər kənarda ikisi də eyni. Sevgi dil, din, irq və məsafə ilə mütənasib deyil nə qədər səmimilik daşıdığı ilə mütənasibdir. Fərqli şəhərlərdə, fərqli ölkələrdə də olsanız fərqli fərqli həyatlarda yaşasanız , bəzən eyni anda telefonlara sarılarsınız, bəzən də bərabər yoldaş zamanlı mesajlar çəkərsiniz dostunuza. Həyatı onunla birlikdə yüklərsiniz çiyinlərinizə.. Çətinliklərə çarələr axtararsınız, sevinclərə qeyd etmələr edərsiniz ayrı-ayrı şəhərlərdə... Hətta bəzən onun canı yanmadan günlər əvvəlindən canınız yanarda siz belə çaşarsınız təsadüflərə. Amma inanarsınız çünki o sizin canınızdakı parçadır Sevirsiniz, sevilirsiniz... Onun nə hiss etdiyini bilirsiniz. Radioda həsrət dolu bir mahnı çalın, siz mahnını deyil dostunuzu dinlərsiniz. Avtobusda gedərkən gülərsiniz dayandıq yerdə çünki dostla paylaşılan bir xatirə gəlmişdir yaddaş dəftərinizdən önünüzə. Kaş ki səndə gələ bilsəydin ilə başlayan görüşmələr izah edilər saatlarla sonra bir az hayıflanılır bərabərcə. Bəzən ümid edilmədik anlarda gözlərin dollar şəbəkələrsiniz. Sırf uzaqlardakı bir dost acı ağrılı çəkir deyə. Bir göyərçinin qanadına yüklərsiniz içinizdəki bütün sevgi toxumlarını yolarsınız ağrısını bir az olsun dindirsin deyə. Bir buluda yüklərsiniz göz yaşlarınızı, hər yağış damlasıyla şəbəkələrsiniz onunla. Onun şəhərinə aid mədəni fəaliyyətləri araşdırarsınız dəqiq səhifələrində. Birlikdə proqramlaşdırma edərsiniz reallaşmayacağını bilsəniz də xəyal qurmaqda pulla deyil ya qardaşım deyib gülüşərsiniz msn də və ya telefonda... Bəzən həsrətiniz elə olar ki bədəninizi ona toxunmaq, yüzünə doya doya baxmaq istəyərsiniz. İlk təyyarələ ya da ilk avtobusla qəflətən çıxmaq istəyərsiniz qarşısına.. Uzun zamandır istədiyi körpəsinə qovuşan kiçik qızın xoşbəxtliyini görərsiniz tənbəl baxışlarında... Qum ilə suyun qucaqlaşması kimidir bu... Bir salamla ilə başlayar hər şey paylaşdıqca bir çay olar içindən keçər dostların. Sizdə qapdırarsınız özünüzü onun sevinc sərxoşluğuna..Bəzən susayarkən izah edərsiniz bütün hiss etdiklərinizi gözlərinizlə. Görməsəniz belə... İşdə uzaqlarda dostluq belə bir şeydir. Onun ürəyiylə hiss etməyi öyrənərsiniz, təkrarlarla yaşayarsınız ayrı şəhərlərin inadına... Çünki dostluğun dil, din, irq və kilometr tanımadığını ən yaxşı siz bilərsiniz.


«Tamaşaçılara səsimin gücünü göstərəcəm» - Şou-biznes » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n«Tamaşaçılara səsimin gücünü göstərəcəm» - Şou-biznes\n28 Oktyabr 2014, 09:46 1862\nBu gün estrada səhnəsində gənc ifaçılarımızın əksəriyyəti vaxtilə müxtəlif qruplarda ifa edib, daha sonra solo karyeraya başlayanlardır desək heç də yanılmarıq. Onlar solo karyeraya başladıqdan sonra adətən əvvəlkindən daha çox məşhurluq qazanır və tanınırlar. “Gənclik qəzeti”nin bu həftəki qonağı da vaxtilə “Şeron” qrupunun üzvü olan, hazırda solo ifaları ilə gənclərin sevimlisinə çevrilən Yaşar Yusubdur.\n“Həyatda asan heç nə yoxdur”\n- Gənc yaşda məşhur olmaq, uğur qazanmaq necə bir hissdir?\n- Əgər yaradıcılıq fəaliyyətimi uğurlu hesab edirsinizsə, nə xoş mənə. Uşaq yaşlarından ifaçılıq sənəti ilə məşğulam. Əgər daxilinizdə hər hansı bir sənətə az da olsa istək varsa, ona doğru iri addımlarla irəliləmək lazımdır. Uğurlu karyeranızın olmasını istəyirsinizsə, var gücünüzlə çalışmalısınız.\n- Əvvəllər qrupda çalışırdınız, hazırda isə solo ifaçı kimi tanınırsınız. Hansı daha rahatdır?\n- Mən 5 il “Şeron” qrupu ilə çalışdım. Artıq 4 ildir ki, solo karyeraya başlamışam. Hər ikisinin ayrı-ayrı çətinlikləri var. Hər işin başında əziyyət, çalışqanlıq durur. Qrupda vəziyyət elə idi ki, 4 nəfər birlikdə ifa edirdik. Orada hamımız bir-birimizdən asılı idik. Yəni qrupda birimiz dörd, dördümüz bir olmalıydıq. Solo fəaliyyətdə isə tək ifa edirsən və ifanı özün yönləndirirsən. Bütün məsuliyyət də tək sənin üzərinə düşür. Hər ikisi çətindir, həyatda asan heç nə yoxdur.\n- Solo karyeranıza elə bir zamanda başladınız ki, o zaman şou aləmində gənc ifaçılar azlıq təşkil edirdi. Sizə elə gəlmirmi ki, bu, sizin tanınmağınız üçün böyük rol oyandı?\n- Bəli. Haradasa sizə haqq verirəm. Mən solo ifaya başlayanda bu qədər gənc ifaçılar yox idi. Həmin ərəfələrdə qruplardan ayrılan, solo oxumağa başlayan bir neçə müğənni vardı. Bu da mənim daha tez məşhurlaşmağıma səbəb oldu.\n- Gənc ifaçılar sırasında iki Yaşar adlı müğənni var. Digər ifaçıdan fərqlənmək üçün bəlkə özünüzə ləqəb götürəsiniz?\n- Hər ikimizin sevənləri var. Mən Yaşar Yusubam, o da Yaşar Cəlilov. Tamaşaçılar məni öz mahnılarıma görə sevir, onu isə başqa mahnılara görə. Bizim şou biznesdə eyni adda olan 3-4 ifaçılarımız da var. Məncə bunun elə də böyük bir fərqi yoxdur. Biz bu torpağın ifaçılarıyıq. Hər bir insan hansısa özünəməxsus özəlliklərinə görə fərqlənir.\n- Siz şou aləmində duet ortağı olmayan yeganə müğənnisiniz.\n- Deyəsən siz mənim bütün sənət fəaliyyətimi yaxından araşdırmısınız (gülürük).\n- Elədir... Həyat yoldaşınız duet oxumağa narazılıq edir, yoxsa ortada başqa bir səbəb var?\n- Sualı bu formada verəcəyinizi gözləmirdim(gülür). Əslində duet oxumağı çoxdan istəyirdim. İndi o barədə düşünürük. Ancaq kimlə duet oxuyacağımı dəqiqləşdirməmişəm. Duet oxumağa namizəd axtarıram. Bizə də maraqlıdır, bəlkə siz təklif edəsiniz ki, mən kimlə duet oxusam maraqlı alınar?\n- Fikrimcə, elə də tanınmayan və gözəl səsə malik olan biri ilə duet oxusanız, ona da dəstək olmuş olarsınız. Həmin xanım ifaçını görəndə hər kəs Yaşar Yusubla oxuyan qız deyəcək və siz də kiminsə tanınmağında rol oynamış olarsınız.\n- Dediyiniz fikir maraqlıdır, niyə də olmasın? O da ola bilər, çox məşhur müğənni də. Duet ortağımın xanım və ya bəy olmasının da fərqi yoxdur. Əsas odur ki, istedadlı olsun.\n“İstedadsız ifaçıların bu sənətdə yeri yoxdur”\n- Qorxmursunuz ki, kişi sənətçi ilə duet oxusanız bu gənclər arasında birmənalı qarşılanmaz?\n- Hər bir insanın həyata baxışı fərqlidir. Dünya şou biznesinin gedişatına fikir versək görərik ki, 2-3 kişi ifaçının və ya xanımların duetləri, kvartetlərinə çox rast gəlirik. Duet barəsində çox danışılsa daha da maraqlı olar. Biz öyrəşmişik ki, dueti yalnız bir kişi, bir qadın oxusun. Ancaq sənət aləmində əsas odur ki, ifaçının səs diapazonu, mahnı seçimi düzgün olsun və xalq tərəfindən yaxşı qarşılansın.\n- Sizcə kimlər şou aləminə təsadüfən düşüb?\n- İstedadsız ifaçıların bu sənətdə yeri yoxdur. Hərdən özümüz də deyirik ki, filankəs biznes işi ilə məşğul olsa daha yaxşı olardı. Gəlib həm öz zövqünü, həm də tamaşaçıların zövqünü korlamazdı. Hər şey insanın özündən asılıdır. Biz kimsəyə deyə bilmərik ki, sən nə üçün oxuyursan və yaxud da səsin yoxdur, oxuma, səhnə üçün yararsızsan. Hər bir sahənin peşəkarı və qeyri-peşəkarı var. Əsas odur ki, az da olsa istedadın olsun.\n- Bu gün şou aləmində gənclərin sözünü demək üçün onlara kifayət qədər şərait yaradılıbmı?\n- Əlbəttə yaradılıb. Efirdə, radioda, sənətdə mənə dəstək olan insanlar olub. Hərdən deyirlər ki, tanınmaq üçün külli miqdarda sərmayələr lazımdır. Bu, şərt deyil. Ümumiyyətlə insana hərtərəfli dəstək lazımdır. Biz də yavaş-yavaş istədiyimizə nail ola bilirik.\n- Sizcə tanınmaq üçün ifaçıya külli miqdarda pul vacibdir?\n- Pul hamıya lazımdır. Mənim ən böyük arzum odur ki, konsert verim. Hər zaman da düşünürük ki, konserti necə edək. Konsert vermək üçün mənə sərmayə lazımdır. İndi ilk mahnını oxumaq, sözünü demək, hansısa bir yerə gəlib çıxmaq çox çətindir. Əgər istedadsızsansa, milyarder də olsan, tamaşaçını aldada bilməzsən. Çünki tamaşaçı hər şeyi görür və özü yaxşı ilə pisi seçməyi bacarır. Tamaşaçı ifaçının mahnısını dinlədikdən sonra bilir ki, o səsininmi, pulununmu hesabına irəli gedir. Pul hər işdə mütləqdir.\n“Tamaşaçılar buna bir daha əmin olacaq”\n- Bəs Yşar Yusub nəyin hesabına irəli gedir?\n- Mən 4-5 ildə sənətimə sərf etdiyim pulun sayını bilmirəm. Mənim elə də çox pulum yoxdur. Qazancım toylardandır. Qazandığım pula da geyimlərimi alıb, mahnılarımı yazdırıram. İrəli getmək üçün efirə, radioya pul verməmişəm. Yəni qabağa getmək üçün özümə pul xərcləməmişəm. Dostlarımız, gözəl insanlar sağ olsunlar ki, zamanında da, indi də mənə dəstək olurlar.\n- İndi hansı layihələrlə məşğulunuz?\n- Hazırda “Yanındayam” adlı yeni mahnı və klip üzərində çalışırıq. Klipin hər şeyi hazırdır. Yaxın günlərdə mahnı radio dalğalarında və sosial şəbəkələrdə olacaq. Mahnının sözləri Cavid Gülə, musiqisi mənə, aranjemanı isə Eşqinə aiddir. Bundan əlavə, ATV telekanalında “Kimdir nömrə 1” layihəsi olacaq. Həmin layihədə iştirak edən 19 ifaçıdan biri də mən olacam. Orada canlı performans, ifalar olacaq. Mənim mahnılarımı bəyənən tamaşaçılar məni oradan da izləyə bilərlər.\n- Layihə çərçivəsində canlı ifadan qorxmursunuz ki?\n- Əlbəttə ki, yox! Ən çox da buna görə həmin verilişə qatıldım. Mən insanlara canlı səsimin gücünü göstərəcəm. Tamaşaçılar buna bir daha əmin olacaq. Orada həm muğam, həm xalq mahnıları, həm də öz bəstələrim olacaq.\n- “Yanındayam” deməklə Yaşar Yusub kimin yanında olacaq?\n- Yaşar Yusub hər zaman ailəsinin, dostlarının və sevənlərin yanındadır.\nXəyalə MəmmədovaŞou-biznes"> Şou-biznes"> Şou-biznes"> Şou-biznes">


"Azərbaycan tam korrupsiyalaşıb" - Məşhur alman yazarı doğulduğu Bakıda\nSoldan ikinci Olqa Qryaznova, soldan birinci Azərbaycan şairi Rasim Qaraca, Bakı, 3 dekabr 2013\n“Azərbaycandakı rejim əvvəlindən bəri, elə indi də korrupsiyalaşmış rejimdir, tam korrupsiyalaşmış”.\nBu günlərdə “Bakitab” kitab evində Bakı doğumlu alman yazarı Olqa Qrayznova ilə görüş keçirildi.\nO, Azərbaycana Almaniyanın “Höte” İnstitutunun dəvəti ilə, öz kitabının tanıdılması və qiraəti məqsədi ilə gəlmişdi.\n28 yaşlı Olqa Qryaznova Almaniyada çox məşhurdur. Uşaq yaşlarında ailəsi ilə birgə Almaniyaya köçmüş yazar kitab bazarını qeyri-adi adı ilə seçilən “Rus – tozağacını sevən kəsdir” (“Der Russe ist einer, der Birken liebt”) adlı bestselleri ilə silkələyib.\nKitab 2012-ci ildə satışa çıxdıqdan az sonra alman ədəbi cameəsində geniş səs-küyə səbəb olub.\nQısa zamanda Olqaya üç nüfuzlu kitab mükafatı qazandırıb. Onu tərifləyənlərlə bərabər xeyli sayda tənqid edənlər də olub. Olqanın dediyinə görə, həmin roman üzərində Almaniyaya gələndən 14 il sonra işləməyə başlayıb.\nHal-hazırda Almaniyada mühacir ədəbiyyatı olduqca maraqla qarşılanır. Burda mühacir ədəbiyyatının Sevgi Özdamar və Melina Nadj Abonji kimi görkəmli nümayəndələri var. Bu tip ədəbiyyat o qədər çox yayılıb ki, artıq onları ədəbiyyatda xüsusi ənənə hesab edirlər və bəziləri düşünür ki, bəlkə də alman ədəbiyyatının gələcəyi məhz bu əsərlərdən asılıdır.\nBuna görə də Olqa kitab boyu uşaqlıqda Bakıda keçirdiyi günlərindən bəhs edir, onun sözlərinə görə, ailəsinin Bakıya gəlmə tarixi 6-7 nəsil bundan əvvələ dayanır və valideynləri Azərbaycan dilini yaxşı bilirlər.\nSoldan birinci Olqa Qryaznova, soldan ikinci Azərbaycan şairi Rasim Qaraca\nKitabın baş qəhramanı Mariya Koqan Olqanın özü kimi Azərbaycanda doğulub Almaniyaya köç edən mühacir olsa da, müəllif bu kitabın avtobioqrafik olmadığını deyir.\nMariyadan fərqli olaraq Olqa Qryaznova müharibə nəticəsində psixoloji travmalar alıb Mərkəzi Avropaya köç etməyib. Olqa 1996-cı ildə 11 yaşındaykən ailəsi ilə birlikdə (atası hüquqşünas,\nOlga Gryaznowa Almaniya, 2012. Foto: Stephan Röhl\nanası musiqi müəlliməsidir) qaçqın statusu alaraq Almaniyaya köçüb.\nAlmaniyaya gəldikdən iki gün sonra Olqa almanca heç bir kəlmə belə bilmədən artıq alman məktəbində oxumağa başlayıb, 2010-cu ildə isə o, Leypsiqdə Ədəbiyyat institutunu bitirib.\nOlqanın Azərbaycana qayıtması düz 17 il sonra Avroviziya Mahnı Müsabiqəsi zamanı gerçəkləşib.\nO, müsabiqə zamanı alman mətbuatında Azərbaycandakı insan hüquqlarının pis vəziyyətindən, ölkədəki rüşvətin miqyasından danışıb.\nVerdiyi müsahibələrin birində o deyir: “Azərbaycandakı rejim əvvəlindən bəri, elə indi də korrupsiyalaşmış rejimdir, tam korrupsiyalaşmış”.\nBaşqa bir müsahibəsində o, Azərbaycan haqqında deyir: “Gəlin unutmayaq ki, bu ölkənin yerləşdiyi region özünəməxsusdur, burda bircə demokratik ölkə də yoxdur. Azərbaycan Rusiya, Ermənistan, İran, Gürcüstanla əhatə olunub. Bu ölkələrin heç biri sabit demokratik sistemi ilə öyünə bilməz. Azərbaycanda isə yalançı sabitlik hökm sürür. Axı bu ölkənin Ermənistanla ərazi problemi hələ də həll olunmayıb. Əlbəttə, Azərbaycandakı insan haqları pozuntusunu qabartmaq olduqca vacibdir, amma bununla belə ümumilikdə regiondakı vəziyyəti də unutmaq olmaz. İstənilən halda, bu ərazidə yaxın zamanlarda insan hüquqlarının normallaşacağını gözləmək olmaz”.\n“Rus – tozağacını sevən kəsdir” romanının ilk cümlələri əsərin qəhrəmanı Mariya Koqanın yuxusunun təsviri ilə başlayır: “Bu günün açılmasını heç istəməzdin. Mən hələ bir az da uzanıb yatmaq istərdim, amma...”\nAmma elə növbəti cümlələrdən Mariyanın ətrafındakı aləm dəyişməyə, canlanmağa başlayır. “Böyük pəncərəmizdən yataq otağımıza göyərti satanın və taqqıldayan tramvayın səsi dolur”.\nBu hələ romanın başlanğıcıdır. Romanda hadisələr dərinləşdikcə dərinləşir, hətta müasir dövr və yaxın keçmişimizdəki səs-küylü hadisələrin pərdə arxasına işıq salınır. Post-sovet ölkəsində müharibələr alovlanır və bu ilk növbədə Dağlıq Qarabağda ermənilər və azərbaycanlıların bir-birinə qarşı amansız mübarizəsi ilə başlayır.\nDaha sonra mühacir kimliyinin verdiyi ilk ağrılardan söhbət gedir. Kimsəsizlik və gənc nəslin mühacirətdə qazandığı acı təcrübələri danışılır, burda nə qloballaşma, nə iqtisadi yeniliklər yada salınmır, ancaq gündəlik həyatdan səhifələr bir-birinin ardınca üzümüzə açılır. Mühacirətdən sonra Mariyanın həyatında cürbəcür ölkələrdən gəlmiş, cürbəcür millətlərə məxsus dostlar ortaya çıxır. Onun tənha həyatı rənglənməyə başlayır. Sanki, Paris, Frankfurt, Beyrut, Tel-Əviv və Nyu-York bir-biri ilə bir qapı uzaqlığındadır, bəzənsə mühacirlər bir-biri ilə bir xarici pasportun çevrilən səhifələrində danışırlar.\nMaşa danışır: “Mən Azərbaycanda doğulmuşam – deyə dilləndim. – Ora uzaqdadır. – Xeyr elə də uzaq deyil. – Axı bu müsəlman ölkəsidir. Sən müsəlmansan? – Xeyr. – Xristiansan?..”\nHessenin "Yalquzaq"a qədər ən məşhur əsərini oxuyun


101 yaşlı İsmayıllı sakini koronavirusa qarşı peyvənd olunub. - Simurq.Net\nRayon İcra Hakimiyyətindən "Simurq.net"informasiya agentliyinə verilən məlumata görə, əslən İsmayıllının Xankəndi kəndindən olan 1920-ci il təvəllüdlü Ziliyeva Şamama Sədir qızına səyyar tibb işçiləri tərəfindən öz evində peyvənd vurulub.\nKönüllü olaraq nəvəsi tərəfindən qeydiyyatdan keçən Şamama nənə 101 yaşının olmasına baxmayaraq, peyvəndin vurulmasının vacib olduğunu və vaksindən sonra özünü yaxşı hiss etdiyini qeyd edib.\nBalakəndə yas mərasimləri keçirənlər cərimələnib. FOTO\nAğsuda yas mərasimi təşkil edənlər cərimələnib\nFoto Zeynallı Ferhada hər birimizin köməyi lazımdı


'Britaniya ştammının Azərbaycana gəlməsi realdır' - Professordan AÇIQLAMA\n"Britaniya ştammının Azərbaycana gəlməsi realdır" - Professordan AÇIQLAMA\n“Bu gün bütün dünyada koronavirusa yoluxmada artım dinamikası müşahidə edilir. Yəni artım tendensiyası bütün Avropa ölkələrində müşahidə olunur. Düzdür, hazırda Böyük Britaniyada çox sərt karantin rejimi hökm sürür. Bəzi şəhərlərə giriş-çıxış qadağan olunub. Baxmayaraq ki, orada 20 milyon insan vaksinasiya olunub, lakin karantin rejimi davam edir. Ona görə də Azərbaycanda da yoluxma sayında artım bu templə davam etsə, epidemioloji vəziyyət pisləşsə təbii ki, karantin qaydaları sərtləşdiriləcək”.\nYeniavaz.com "report"a istinadla xəbər verir ki, bu fikirləri tanınmış onkoloq-həkim, tibb elmləri doktoru, professor Adil Qeybulla deyib.\n“İkinci dalğada ölkədəki vəziyyətə nəzər salsaq görərik ki, insanlar necə çətinliklərlə üz-üzə qaldı. Xəstəxanalarda yer tapılmadı, dərmanların qiyməti süni şəkildə artırıldı, ajiotaj yarandı, xeyli sayda xəstə dünyasını dəyişdi. Bu taleyi yenidən yaşamamaq üçün tələb olunan qaydalara ciddi əməl etmək lazımdır. Bu qaydalar əsasən qapalı mühitdə, qonaq gedəndə, növbə olan yerlərdə, ictimai iaşə müəssisələrində gözlənilməlidir. Eləcə də ictimai nəqliyyatda qayda-qanun yaradılmalı və onun yükü azaldılmalıdır. Çünki yoluxmanın əsas mənbələrindən biri də məhz ictimai nəqliyyatdır”- deyə mütəxəssis bildirib.\n“Bəzi mənbələr də bunu təsdiq edir. Qloballaşan dünyada yaşadığımızdan yeni ştammın sürətli yayılmasını nəzərə alaraq onun Azərbaycana gəlməsi realdır. Təəssüf ki, ikinci dalğadan sonra insanlarda arxayınçılıq meylləri hiss olunur. Vaksin olunan şəxslər bilməlidir ki, peyvənd vurdurduqdan sonra ən azı ay yarım vaxt keçməlidir ki, bədəndə immunitet yaransın. Vaksin olunmaqla problem həll olunmur və bunu mütləq nəzərə almaq lazımdır”.\n18 apr 2021, 19:25 305


Şuşada tapılan “İskəndər-M” raket qalıqları ətrafında qalmaqal davam edir. Rusiya hər zaman dünyaya hədə-qorxu gəldiyi silahı ilə “vuruldu”, gözdən düşdü. “İsgəndər” Operativ-Taktiki Raket” sistemləri Rusiyanın güc və nüvə imicinin ən vacib sütunları, həm də Ermənistan arsenalındakı ən güclü silahdır. Bu silahın gizli bazarlarda satılması, qaçırılması, partlamaması hər biri özlüyündə biabırçı faktdır. Rusiya bizi hədəf almışkən, özü hədəf oldu, ona görə də mövzunun unudulmasında maraqlıdır. Lakin Azərbaycan tərəfi israrla cavab gözləyir.\nAzərbaycan Respublikasının Prezidenti İlham Əliyev aprelin 12-də Bakıda Hərbi Qənimətlər Parkının açılışında iştirak edərkən bir daha bu mövzuya toxundu.\nBəs cavab hansı şəkildə olacaq, nə qədər gözləmək lazımdır, bu sualların cavabı Rusiya ilə aramızda düşmənçilik ritorikası yaradacaqmı? Məlum məsələdir ki, bu mövzuda söhbət itdən yox, itin sahibindən gedir.\nMövzunu bizimyol.info-ya şərh edən “Ümid” partiyasının sədri İqbal Ağazadə bildirib ki, gözləmə müddəti konkret vaxt müddəti ilə məhdudlaşdırılmır.\n“Xarici İşlər Nazirliyinin notası olmalıdır, amma bizim xarici işlər naziri hələlik nə Ermənistana, nə Rusiyaya nota veməyib. Sadəcə, Prezidentin dilindən “gözləyirik” ifadəsi səslənib. Bunun özü də əslində “biz bilirik, sizin etdiklərinizdən xəbərdarıq. Siz dinsəniz də, dinməsəniz də əlimizdə olan informasiya kimin Azərbaycana qarşı düşmən olduğunu göstərir” deməkdir. Ola bilsin ki, qonşuluq münasibətləri, Rusiyanın Azərbaycana qarşı davranışlarındakı dəyişikliklər, üzdə də olsa bir qədər dost kimi görünmsi, eləcə də böyük dövlət olması müəyyən məhdudiyyətlər yaradır. Ukrayna, Moldova, Gürcüstan hələlik Rusiyanı durduracaq bir mübarizə üsulu tapa bilməyiblər. Ona görə, bizim mesajımız "hər şeyi bilirik" deməkdir. “İskəndər M” Şuşa azad ediləndən sonra atılıb. 3 məsələ olduqca diqqəti cəlb edir və hələ tam işıqlandırılmayıb. Şuşa azad ediləndən sonra atılan raket, sülh sazişi imzalanmazdan az öncə Xırdalan səmasında vurulan raket və elə həmin gecə Naxçıvan hava məkanında guya Rusiyaya məxsus helikopterin bizim tərəfimizdən vurulması. Bu addımlar bizi təxribata çəkmək, Azərbaycanı qorxutmaq və durdurmaq cəhdi idi və heç biri bir- birindən ayrı təhlil edilməməlidir.\nBu raketlərin hardan necə atıldığı saatıyla, dəqiqəsilə məlumdur. Diplomatiyada bəzi mətləblərin üstündən sükutla keçilir və ya incə mesajlar verilir. Azərbaycan diplomatiyanın etiket normalarına uyğun olaraq həm də Rusiyanın yanaşmalarını xarkaterizə edərək mesajı bu tərzdə verir”,- deyə siyasətçi qeyd edib.\nƏgər rəsmi açıqlama gələrsə, nələr baş verəcək? İqbal Ağazadə hesab edir ki, Rusiya rəsmi cavab verməyə tələsməyəcək.\n“Verilən cavablar da Azərbaycan tərəfinin incə mesajlarına uyğun yayındırıcı cavablar olacaq. Proses o zamana qədər davam edəcək ki, tərəflər açıq mübahisə müstəvisinə çıxsınlar. Hələlik nə Rusiya, nə Azərbaycan diplomatiyası masa arxasında, nə KİV-də verilən mesajlarda o mövqeyi seçməyiblər. Belə görünür ki seçməyəcəklər də. Hələlik qazanlar örtülü qaynayır”.


Sevinc Babayevanın oğluna hökm oxunub – Səhifə 155727 – Yenicag.Az\nAna Səhifə Kriminal Sevinc Babayevanın oğluna hökm oxunub\nSevinc Babayevanın oğluna hökm oxunub\nYeni Çağ Media Qrupu – Yanvar 05, 2017 - 12:09\nBu gün Bakı Ağır Cinayətlər Məhkəməsində qəsdən adam öldürməyə cəhddə ittiham edilən Ayxan Məmmədovun cinayət işi üzrə məhkəmə prosesi başa çatıb.\nYenicag.Az-ın məlumatına görə, hakim Samir Əliyevin sədrliyi ilə keçirilən prosesdə hökm oxunub.\nQeyd edək ki, ötən il fevralın 4-də Bakının Binəqədi rayonu Binəqədi qəsəbəsi 1-ci mədən, korpus 30-da yaşayan, əvvəllər məhkum olunmuş, 1989-cu il təvəllüdlü A.Məmmədov evinin həyətində həyat yoldaşı Günay Məmmədovanın baş, sinə və kürək nahiyələrindən bir neçə bıçaq zərbəsi vurub. G.Məmmədova Kliniki Tibbi Mərkəzə yerləşdirilib.\nDaha sonra A.Məmmədov polis əməkdaşları tərəfindən saxlanılıb.\nİlkin ehtimala görə, hadisə qısqanclıq zəminində baş verib. A. Məmmədov Cinayət Məcəlləsinin 29, 120-ci (qəsdən adam öldürməyə cəhd) maddəsi ilə ittiham olunur.\nXatırladaq ki, A.Məmmədov Azərbaycan Beynəlxalq Universitetinin (ABU) sabiq rektoru Elşad Abdullayevin yaydığı videolarda keçmiş deputat Gülər Əhmədova ilə onun arasında vasitəçi kimi təqdim olunan Sevinc Babayevanın oğludur.\nQeyd edək ki, işlə bağlı S.Babayeva “İnterpol” xəttiylə axtarışa verilib. O, axtarışda olduğu vaxt Türkiyənin İstanbul şəhərindəki klinikalardan birində ürək xəstəliyindən vəfat edib.


“Mən Xankəndinin millət vəkili kimi düşmənlərimə mesaj verirəm ki, biz tezliklə öz torpaqlarımıza, öz evlərimizə qayıdacağıq”.\nT. Gəncəliyev qeyd edib ki, Xankəndi ulu babalarımızın yaşadığı məskəndir: “Bizi 30 ilə yaxındır bu torpaqlardan uzaq salıblar. Düşmənlərə konkret mesaj veririk ki, bunun səbəbi Ermənistanın yürütdüyü təcavüzkar siyasətdir. Biz öz torpaqlarımıza geri dönmək əzmindəyik. Buna qarşı dura bilməyəcəklər. Azərbaycan Respublikasının ali rəhbərliyi və Azərbaycanın şanlı ordusu tezliklə qızıl hərflərlə yeni tarix yazacaq”.\n18 Sentyabr 2020 14:29 280\n23 Oktyabr 18:09 308\n23 Oktyabr 17:59 315\n23 Oktyabr 17:57 315\n23 Oktyabr 17:50 315\n23 Oktyabr 17:43 315\n23 Oktyabr 17:38 315


2018-05-04 15:50:16 | TƏDQİQATLAR-ANALITIKA\n“1918-ci il hadisələri -UNUDULMAYAN TARİX” sənədli filminin çəkilişinə başlanılıb\nAzərbaycan Respublikasının Prezidenti yanında QHT-yə Dövlət Dəstəyi Şurasının dəstəyi ilə Sosial Rifah və Tədqiqatlar İctimai Birliyi “1918-ci il hadisələri: Dünyasını dəyişən şahidlər və unudulmayan tarix filminin çəkilməsi”layihəsini həyata keçirir. Layihə çərçivəsində “1918-ci il hadisələri -UNUDULMAYAN TARİX” sənədli filminin çəkilişinə başlanılıb\nÖtən illərdə həyata keçirdiyimiz layihəmizi geniş təhlil etdikdən sonra bu qənaətə gəldik ki, bu uğurlu işlərin davamı zəruridir. Xeyli müddət araşdırmalardan sonra müxtəlif dillərdə nəşr olunan “1918-ci il hadisələri: dünyasını dəyişən şahidlər, unudulmayan tarix” kitabının motivləri əsasında yazılan ssenariyə uyğun olaraq “1918-ci il hadisələri: UNUDULMAYAN TARİX” adlı sənədli filmin çəkilişinə start verdik.\nBu filmin hazırlanmasında əsas məqsədlərdən biri də 1918-ci il azərbaycanlıların başına gətirilən həmin soyqırımlara bir daha nəzər salmaqla yaddaşları silkələmək, məlumatlı və o hadisələrin şahidlərini dinləmək, ümumilikdə tarixi prosesləri təhlil etməkdən ibarət olub.\nTəbii heç bir soyqırımı, xalqa, millətə qarşı törədilən qəsdlər, cinayət hadisələri heç vaxt unudulmur. Lakin burada ən ədalətli münasibət o olar ki, törədilən cinayət faktlarına dünyada ədalətli münasibət olsun. Cinayəti törədən cəza alsın, həmin soyqırıma hüquqi və siyasi qiymət verilsin. Bu gün ən ciddi problemlərdən biri odur ki, geniş dairələr 1918-ci illə bağlı həqiqətdən xəbərsizdir. Həmin qüvvələrə bu hadisələrin mahiyyətini çatdırmaq üçün daha innovativ, cəlbedici təbliğat vasitələri üzərində dayanmaq lazımdır. Təbii ki, bunlardan biri sənədli filmlərin çəkilməsidir.\nOnu da qeyd edək ki, “1918-ci il hadisələri: UNUDULMAYAN TARİX” filmi həmin hadisələrin coğrafi məkanı nəzərə alınaraq Bakı şəhərində və regionlarda çəkiləcək.\nBaxış sayı : 2297


Dərs ili uzadılacaq? – TƏHSİL NAZİRLİYİNDƏN AÇIQLAMA – 1Arada.az\n“Nazirlər Kabinetinin yanında operativ qərargahın məlumatına əsasən, təhsil müəssisələrində tibbi-profilaktik və dezinfeksiya işlərinin daha da intensiv aparılması məqsədilə ölkə ərazisindəki bütün təhsil müəssisələrində tədris və təlim-tərbiyə prosesi 3-9 mart 2020-ci il tarixlərində müvəqqəti dayandırılıb. Hazırkı vəziyyətdə dərs ilinin uzadılması nəzərdə tutulmur”.\nMəlumatda qeyd olunub ki, buraxılmış dərslərin (5 günlük tədris həftəsi ilə işləyən məktəblərdə 4 gün, 6 günlük tədris həftəsi ilə işləyən məktəblərdə 5 gün) kompensasiya edilməsi barədə tövsiyələr hazırlanır. Kompensasiyanın təqvim-tematik planlara yenidən baxılmaqla fənlər üzrə yaxın mövzuların birləşdirilməsi, proqram materialının optimallaşdırılması və intensiv tədrisi hesabına edilməsi nəzərdə tutulur: “Həmin müddətdə (3-9 mart 2020-ci il tarixlərində) pedaqoji və tədrisə yardımçı heyətin məktəbdə olmasına ehtiyac yoxdur. Yalnız məktəbdə aparılacaq tibbi-profilaktik və dezinfeksiya işlərinə cəlb olunan texniki heyət məktəbdə müvəqqəti ola bilər. Novruz bayramı ilə əlaqədar istirahət günləri (20-24 mart) həm də bütün təhsil müəssisələrinə aiddir. Təhsil Nazirliyi tərəfindən valideynlərə tövsiyələr hazırlanıb. Həmin tövsiyələr yerli təhsili idarəetmə orqanları, həmçinin sosial media vasitəsilə pedaqoji kollektivlərə və valideynlərə çatdırılıb”. 1Arada.az\nTagged dərs ili, dizinfeksiya, intensiv, kompensasiya, məktəb, məlumat, müvəqqəti, nazirlər kabineti, təlim-tərbiyə, təqvim, tibbi-profolaktik, yəhsil


Kompüterin daxili dili — videodərs\nAna səhifə / Elektron dərsliklər / Kompüterin daxili dili\nSalam əziz dostlar, dəyərli oxucularım və dinləyicilərim, həmçinin gadirov.com saytının daimi ziyarətçiləri, YouTube abunəçilərim və sosial şəbəkə istifadəçilərim. Xoş gördük sizləri. Sadə şəkildə kompüter iki hissədən ibarətdir-informasiyanın saxlandığı yer, yaddaş və mərkəzi prosessor (MP; onun işləndiyi yer). Üçüncü element-saat və ya takt generatoru-informasiyanın yaddaşa verilməsini və alınmasını, bu məlumatın MP-də işlənməsini tənzimləyir. Sıfır və vahidlər şəklində saxlanılan infomasiya çoxlu sayda hissələri olan kompüter yaddaşını təşkil edir.\nKompüterdə informasiyaya nəzarət etmək və lazım olanda ona müraciət etmək üçün yaddaşın hər hissəsi müəyyən ikilik ünvanla işarə olunur. Yaddaşda həm verilənlər, həm də verilənləri işləmək üçün əmrlər yerləşir. MP-in registr adlanan bir neçə işçi hissəsi var. MP-nin işlədiyi vaxt orada əmrlər, verilənlər və yaddaşın ünvanları saxlanılır. MP-nin daha bir hissəsi-hesab-məntiq qurğusu vardır ki, burada məlumatın işlənməsi yerinə yetirilir. Yaddaş və Mp kompüterin saatının(takt generatorunun) göndərdiyi elektrik impulsları ilə idarə olunur. Kompüterin bütün hissələrinin ritmini müəyyən edən və tənzimləyən bu saat daha çox metronoma bənzəyir. Müasir kompüterlərdə saatların tempi saniyədə milyard impulsla ölçülür və bu, əslində, mürəkkəb əməllərin ani olaraq yerinə yetirilməsinə imkan verir.\nTeqlərDİLİ Kompüterin daxili dili daxili kompüterin\nƏvvəlki Proqramlaşdırmanın əvvəli-Babilistan\nNövbəti Alqoritmin əsas xassələri


Həmsədrlər Azərbaycanın BMT-də yaydığı sənəddən narahat olublar\n2021, 20 İyun, bazar, Bakı vaxtı 18:59\nQarabağ münaqişəsinin həllinə vasitəçilik edən ATƏT-in Minsk Qrupunun həmsədrləri Azərbaycanın BMT-dəki Daimi nümayəndəliyinin ötən ilin dekabrında yaydığı sənədlərdən narahatlıq ifadə edən bəyanat yayıb.\nHəmsədrlərin - Fransadan Bernard Fasye, Rusiyadan Yuriy Merzlyakov və ABŞ-dan Metyu Brayzanın adından fevralın 19-da yayılan bəyanatda qeyd edilir ki, Qarabağ münaqişəsinin hərbi yolla həlli yoxdur və güc tətbiqi münaqişənin yeganə və davamlı nizamlanma yolu kimi nəzərdən keçirilə bilməz.\nMinsk Qrupu həmsədrləri bildiriblər ki, Azərbaycan və Ermənistan prezidentləri də həm yanvarın 28-də Surixdə keçirilən son görüşlərndə, həm də onadan sonrakı çıxışlarında Minsk Qrupunun vasitəçilik cəhdlərinə sadiq qaldıqlarını deyiblər. Ona görə də Minsk Qrupu həmsədrlər münaqişənin həllində baza prinsiplərinin tapılmasında tərəflərə kömək etmək üçün fevralda yenidən regiona səfər edəcəklər: “Minsk Qrupu həmsədrləri münaqişənin tarixi və hüquqi aspektlərinə dair diskussiyalarla sülh prosesinə ziyan vurulmasına imkan verməyəcək”-deyə bəyanatda qeyd edilir.\n2008-ci il dekabrın 24-də Azərbaycanın BMT-dəki daimi nümayəndəsi öz dövləti adından bu beynəlxalq təşkilata iki sual verib. Səfir soruşur ki, Ermənistan Respublikası Dağlıq Qarabağ bölgəsində və ətrafında Azərbaycan Respublikasına silahlı hücum edibmi? İkincisi də Azərbaycan BMT Nizamnaməsinin 51-ci maddəsinə uyğun olaraq Ermənistandan müdafiə olunmaq üçün özünümüdafiə hüququndan istifadə edə bilərmi?\nAqşin Mehdiyev öz məktubuna Qarabağ münaqişəsinin hüquqi nəticələri barədə hesabatı da əlavə edib.\nDekabrın 29-da göndərdiyi ikinci məktubunda isə Azərbaycanın daimi nümayəndəsi dövlətlərin ərazi bütövlüyü və millətlərin öz müqəddəratını təyinetmə hüququna dair təməl normalar haqqında məruzə və ona əlavə əksini tapıb.


Dahi - Theodore Dreiser\nTheodore Dreiser, Cəfər Bağır (Çevirmen)\nYucin Vitla xüsusi istedada malik, gözəllik düşkünü olan bir rəssamdır. Gördüyü hər gözəl qadına vurulan, onlarla eşq macərası yaşamağa can atan, çox vaxt özü də hisslərindən baş açmayan dahi bir rəssam... Rubi, Miriem, Norma, Kristina, Stella, Suzanna... - bunlar Yucinin müxtəlif vaxtlarda birlikdə olduğu qadınlardır. Amma o, Ancela adlı dindar bir kənd qızı ilə evlənir və onunla enişli-yoxuşlu, acılı-şirinli bir ömür sürür.\nYazıçı həyatının müxtəlif dövrlərində müxtəlif çətinliklərlə üz-üzə qalan rəssamın həyatını elə o rəssamın özü kimi incəliklə işləyir. Sonradan pul ehtirası, kapitalizmin eybəcərlikləri rəssamı sənətindən uzaq salır... Yucin mənfi obrazdırmı? Bəlkə də, xarakterindəki mənfi cəhətləri onun dahiliyinə bağışlamaq olar...\nAbasova Ayan Dahi'yi inceledi.\n@A_b_a_s_o_v_a·27 Kas 2017·Kitabı yarım bıraktı\nBu kitabı çoxdan oxumuşdum. Ve cox da məyus olmuşdum. Həqiqi sevginin olmaması fikrini yaradır insanda. Sanki Yucin həyarını boşa yaşamış kimi hiss edirdim. Sevə bilməyən yalnız ötəri hislər keçirən baş qəhrəman oxucunu da həyatdan soyudur... :/\n@_Roya_Abraham_·30 Oca 17:34·Kitabı okudu\n... heç bir din ona əzab verən suallara cavab verə bilməz.\nDahi, Theodore Dreiser\nSayfa 794 - Qanun Nəşriyyatı\n@_Roya_Abraham_·22 Oca 11:53·Kitabı okudu\nOnun qəlbi kədərli idi, iztirab onu boğurdu.\nSayfa 356 - Qanun Nəşriyyatı\n@_Roya_Abraham_·15 Oca 19:47·Kitabı okudu\nHəyat ədalətsizliklə dolu idi.\nSayfa 45 - Qanun Nəşriyyatı\n@_Roya_Abraham_·19 Oca 00:06·Kitabı okudu\n... burada söz acizdir.\nSayfa 162 - Qanun Nəşriyyatı\nDüzenlendi: 21 Oca 18:48Gönderi bildirimlerini açGönderiyi akışta gizle\n@_Roya_Abraham_·21 Oca 18:45·Kitabı okudu\n"Horatsi, dostum, dünyada çox şey vardır ki, bizim filosofların yuxusuna belə girməmişdir."\nSayfa 316 - Qanun Nəşriyyatı\n@_Roya_Abraham_·22 Oca 11:48·Kitabı okudu\nTəbiəti seyr etmək onun yeganə təsəllisi idi.\nSayfa 355 - Qanun Nəşriyyatı\n@_Roya_Abraham_·19 Oca 02:05·Kitabı okudu\n... lakin mən sənin keçmişin haqqında düşünərkən əzab çəkirəm.\nSayfa 176 - Qanun Nəşriyyatı


Bakıda 3 uşaqlı ailə parkda yatır\nBakıda bir ailə 3 azyaşlı uşağı ilə parklarda gecələməyə məcburdur\n. ANS TV-nin məlumatına görə, 5 nəfərlik Sayadovlar ailəsi Füzuli parkı artıq 8 gündür ki yaşayış məskənidir. Gəlir əldə edə bilmədiyi üçün 3 azyaşlı uşağı və həyat yoldaşı ilə birlikdə küçədə qalmağa məcbur olan 55 yaşlı Tarverdi dayı vəziyyəti ilə bağlı heç kimə müraciət etmədiyini deyir.\n8 gecədir parkdakı oturacaqlarda gecələyən ailə daha çox 3 azyaşlı uşağından narahatdır. 6 yaşlı Əfsanə, 2 yaşlı Fatma və 3 aylıq Miryusif bir neçə gündür daş üstündə yatır. Ailə başçısı övladlarının bu cür vəziyyətə tap gətirməyəcəyindən narahatdır.\n1-cı qrup gözdən əlil olan ailənin xanımı Leyla heç bir çətin vəziyyətə baxmayaraq övladlarını atmaq istəmədiyini və onlara hər bir şəraiti yaratmaq istədiyini deyir. Lakin gözləri normal görməyən ananın əlindən səbr edib gözləməkdən başqa heçnə gəlmir. Ailənin qida ilə təminatına gəlincə ailə başçısı yeməyi sakinlərin verdiklərini deyir.\nVərəm xəstəsi olan Tanrıverdi dayının indi bütün ümidi kiminsə onlara rəhm edib kömək əlini uzatmasıdır.


Badamdardakı uçqun ərazisində son vəziyyət - VİDEO | AzPolitika — onlayn siyasi-ictimai qəzet\nBadamdardakı uçqun ərazisində son vəziyyət - VİDEO\nDərc olunub: 17/02/2020 - 14:21\n“Ötən gün Badamdar qəsəbəsində baş verən torpaq uçqununa səbəb antropogen amillərdir”.\nBunu “Report”a açıqlamasında Ekologiya və Təbii Sərvətlər Nazirliyinin Milli geoloji kəşfiyyat xidmətinin mütəxəssisi Sadiq Əmiraslanov deyib.\nOnun sözlərinə görə, hadisə yerinə səhər saatlarında özünün iştirakı ilə baxış keçirilib: “Texnogen fəaliyyətin təsiri səbəbindən baş verən uçqunun uzunluğu təxminən 20 metrə yaxındır”.\nNazirlik rəsmisi bildirib ki, uçqun kütləsi ərazidə yolu örtüb: “Ərazidə yerləşən bir ev uçqun zamanı deformasiyaya uğrayıb. Həmin yerdə hazırda heç bir yeni təhlükə yoxdur”.\nFövqəladə Hallar Nazirliyinin (FHN) “Azərinşaatlayihə” Dövlət Baş Layihə-Konstruktor və Texnoloji İnstitutunun direktoru Yusif Nağıyev isə “Report”a açıqlamasında deyib ki, hazırda mütəxəssislərin iştirakı ilə evlərə baxış keçirilir: “Məsələ ilə əlaqədar araşdırmalar aparılır. Topoqraf geoloqların rəyindən sonra işlərin hansı formada görülməsi müəyyənləşəcək. Bu işlər bir-iki günə yekunlaşacaq. Bundan sonra da uçqun kütləsinin yığışdırılıb-yığışdırılmaması, yaxud da hansı əraziyə daşınması barədə qərar qəbul ediləcək. Hazırda orada hər hansı bir təhlükə yoxdur”.


“Adam “like” toplamaq istəyir, “qazi” adından istifadə edir”\n44 günlük İkinci Qarabağ Müharibəsindən 1 ildən artıq vaxt ötməsinə baxmayaraq, paytaxt Bakının küçələrində, bir çox ictimai yerlərdə hələ də üzərində hərbi geyim daşıyan və bu geyimi səliqəsiz, nizamnamədən kənar, necəgəldi geyinərək, Azərbaycan Ordusunun nizam-intizamına xələl gətirən, o geyimlə bir çox dələduzluqlara, cinayətlərə əl atan şəxslər hələ də var.\nOrdu – “intizam” anlayışının ətə-sümüyə bürünmüş halıdır. Hər bir ordu düşmən üzərində qalibiyyəti, zəfəri ilk öncə daxili nizam-intizama, daha sonra isə peşəkar idarəçilik qabiliyyəti olan komandanlara, komandirlərə borcludur. Ancaq intizamın beşiyi sayılan Ordunun sıralarından tərxis olunandan sonra bəzi hərbçilər və “qazi”lər qanunla müəyyən olunmuş “qazi” və “hərbçi” statuslarından sui-istifadə edərək, hərbi formanı səliqəsiz şəkildə geyinir, sıralarında heç vaxt xidmət etmədiyi Xüsusi Təyinatlı Qüvvələrin (XTQ) atributlarını üzərində daşıyır. Şəhərə çıxanda, belə insanları tez-tez müşahidə edirik: hərbi geyim formasını öz bədən quruluşunu, bədən cizgilərini açıq şəkildə əks etdirəcək qədər yığdıran, başına zoğalı beret taxıb, üzündə uzun saqqal buraxan, sinəsinə iri hərflərlə “qazi” yazdırıb, köynəyin qol nahiyələrinə “bozqurd” emblemi yapışdıran bu insanlar həm də şəhərdə dövlət nömrə nişanı çıxarılmış maşınlardan istifadə edir, qəza vəziyyəti yaradır və üstəlik, qarşısındakını da borclu çıxarırlar. Etdiyinin qanundan kənar olduğunu biləndə, əməlinin qanunsuz olduğu ona isbat olunanda, dalana dirənən bu şəxslər son variantda “mən qaziyəm!” deyib, vəziyyətdən çıxmağa cəhd edirlər. Bir çox anlarda da qarşısındakı adam abır-həya sahibi olduğundan, daha çox səs-küy olmasın deyə, heçnə demədən ordan ayrılır. Bu adamlar artıq “Tik-Tok” və “İnstagram” kimi sosial şəbəkələrdə də fenomenliyə can atır, bir tutam saqqalı ilə cılız bədəninə geyindiyi dar hərbi formada, başında XTQ-nin zoğalı, mavi bereti ilə “bozqurd” duruşlu şəkillər çəkdirir, səhifəsini “vətənpərlik” qoxan statuslarla bəzəyirlər. Hətta öz səhifələrinə bu üsullarla izləyici sayı yığan, paylaşımları bəyənilmədiyi zaman küsüb, özünü naza qoyan, bəzən də səhifəsindən canlı yayıma bağlanıb, izləyicilərindən “like” dilənən “hərbçilər”, “qazilər” də az deyil. Təbii ki, müharibənin ən qızğın çağında, mərmi, güllə, raket yağışı altında düşmənlə qətiyyətlə döyüşən, öz dostlarını, döyüş yoldaşlarını, sağlamlığını bu müharibədə itirən, amma qürur və ləyaqətinin ona “mən qaziyəm!” deyib, önə atılmasına icazə verməyən çox sayda vətən müharibəsi qəhrəmanlarımız da var. Onların hamısına “Vətən Müharibəsi Qəhrəmanı” medalı verilməsə də, o insanlar ilk öncə öz evinin, ailəsinin, daha sonra öz kəndinin, elinin-obasının qəhrəmanı, Ana vətənin “oğul” dediyi səssiz qəhrəmanlarıdır.\nHəmin səssiz qəhrəmanlardan biri öz adının çəkilməməsini xahiş etdikdən sonra geyim qaydasını pozan, özünə sosial şəbəkələrdə izləyici toplayıb, “qazi” adından istifadə edən bu dayaz düşüncə sahibi insanların əməllərinə fikir bildirdi: “Ölümlə burun-buruna gəlmiş, ən yaxın dostları gözünün qabağında şəhid edilmiş, tikə-parça olmuş bir insan heç vaxt şöhrətpərəstliyə can atmaz. Çünki ölüm bu dünyada yeganə həqiqətdir. Bu həqiqəti dərk edən, onun ağırlığını həmin döyüşlərdə öz çiyinlərində, ruhunda, ətrafında hiss edən biri ordan sağ-salamat qayıdandan sonra heç vaxt ucuz şöhrət arxasınca qaçmaz, qaça da bilməz. Hərbi xidmətini güc-bəla ilə başa vurub, müharibə zamanı arxa cəbhədə kartof-soğan soyan, heç güllə, “snaryad” səsi eşitməyən insanlar bu gün ayaqlarında 200 manatlıq sarı rəngli hərbi botinka, əyinlərində 300-400 manatlıq XTQ geyimi ilə həm özlərini, həm də Ordumuzu biabr edirlər. Bəli, o döyüşlərdə iştirak edən, fərqi yoxdur, ön cəbhə, ya da arxa cəbhə, ora su belə daşıyan hər insan bir qəhrəmandır, bu öz yerində. Amma ki, hər şeyin təhri var, həddi-hüdudu var. Adam “like” toplamaq istəyir, “qazi” adından istifadə edir, nömrəsiz maşın sürür, istifadə edir, qanun pozur, istifadə edir. Hətta qızla tanış olmaq üçün bu ucuz yollara əl atan ucuz insanlar var. Hər kəs yaxşı bilir söhbət kimlərdən gedir. Çünki çoxumuz sosial şəbəkələrdə, real həyatda bunun tez-tez şahidi oluruq. Həqiqi qazilər, müharibə iştirakçıları öz qanuni haqlarını istəyəndə, hüququ çatan nəyisə tələb edəndə belə abır-həyalarına qısılır, utanırlar ki, ayıbdır, yaxşı çıxmaz, bəzən özlərinə də yaraşdırmırlar. Nəsə istəyəndə, ehtiyacı olanda da utana-utana, sıxılaraq istəyərlər. İnsan o vaxt hörmətli, izzətli olur ki, öz ağırlığını, sadəliyini qoruyur, oturuşunu-duruşunu bilir, cəmiyyətdə özünü apara bilir. Cəmiyyətin, xalqın gözü də tərəzidir, baxanda bilir, kim nədir, nə deyil. Belə bir misra var, bilmirəm kim deyib, amma qəşəng deyib:\n“Sadə ol, sadə yaşa, el tanısın sadə səni,\nSadəlik sadə edər, sadədən də sadə səni”.\nBu adamlar müharibədən sonra “trend” olmağa başladılar. İlk vaxtlar bunu Ordunun yuxarı rəhbərliyi də bir qədər anlayışla qarşılayırdı ki, psixoloji vəziyyətdir, bir müddət sonra hislər çəkiləcək və xoşagəlməz bu vəziyyət yox olub gedəcək. Amma gedişat göstərir ki, yox olub getməkdən, daha da artmağa başlayır. Ordumuzu qalib edən ilk öncə daxili intizam idi, hər kəs vahid əmrə tabe olurdu ki, qələbəni tez əldə edək. İndi problem ən həssas şeydən – intizam pozuntusundan başlayıbsa, gələcəkdə bu, digər hərbi nailiyyətlərimizə də xələl gətirə bilər” – deyə, müharibə iştirakçısı bildirib.\nMəsələ ilə bağlı Bizimyol.info saytına danışan Müdafiə Nazirliyinin Mətbuat Xidmətinin mətbuat katibi, polkovnik-leytenant Anar Eyvazov hərbi geyim qaydasının uyğunsuz şəkildə daşınması ilə bağlı aşağıdakı fikirləri bildirib: “Hərbi geyim formalarının daşınması "Azərbaycan Respublikası Silahlı Qüvvələri hərbi qulluqçuların hərbi geyim forması və fərqləndirmə nişanları haqqında" Əsasnamənin və "Azərbaycan Respublikası Silahlı Qüvvələri hərbi qulluqçularının hərbi geyim forması və fərqləndirmə nişanlarının təsvirləri"nin təsdiq edilməsi barədə” Azərbaycan Respublikası Prezidentinin 25 iyun 2001-ci il tarixli Fərmanı ilə tənzimlənir. Hərbi geyim formasını daşımaq hüququ olmayan vətəndaşların hərbi qulluqçuların fərqləndirmə nişanları olan geyim formasını geyməsinin qadağan olması məhz həmin Fərmanda qeyd olunub.\nƏlavə olaraq bildiririk ki, Azərbaycan Respublikasının İnzibati Xətalar Məcəlləsinin 534-cü maddəsinə əsasən hərbi və xüsusi geyim formalarını qanunsuz olaraq daşımağa görə - inzibati xətanın obyekti olmuş hərbi və xüsusi geyim forması müsadirə edilməklə üç yüz manatdan beş yüz manatadək məbləğdə cərimə edilir.”


Vəzir Həsənovun Çex Respublikasındakı biznesinin DGK-inin şöbə müdürü olan şəriki kimdir?\n13:13 11-09-2019 | 624\nMətbuatda mütəmadi olaraq Dövlət Gömrük Komitəsində baş verən qanunsuzluqlar barədə çoxsaylı məqalələr dərc olunur. Sumqayıt Gömrük İdarəsi də bu sarıdan istisna deyil və neqativ halların baş verməsi sarıdan ən çox adı hallanan dövlət idarələrindən biridir.\nBilməyənlər üçün xüsusi ilə qeyd etmək istəyirik ki, Sumqayıt Gömrük İdarəsinin rəisi general-mayor Vəzir Həsənovdur. Sumqayıt Gömrük idarəsinə Tovuzdan yenicə olaraq vəzifəyə gələndən medianın daim diqqətində olub.\nDəfələrlə bu idarədə baş verən rüşvət və korrupsiya halları ilə bağlı şikayət və müraciətlər sayt və qəzetlərin səhifəsindən düşməyib. Qeyd etmək istəyirik ki, media araşdırmalarımız zamanı əldə etdiyimiz materiallar hamısı mediada dərc edilib və təkzib edilməyib.\nSumaqyıt Gömrük idarəsinə vəzifəyə təyin olandan qısa müddət sonra Hesablama Palatası bu idarədə keçirdiyi auditin nəticəsi heç də ürək açan olmayıb. Lakin bu neqativ hallara görə Vəzir Həsənova gözün üstə qaşın var deyən olmadı.\nSumaqayıt Gömrük idarəsində baş verən qanunsuzluqlar haqqında yazılan tənqidi yazılar və vətəndaşlar tərəfindən mediaya ünvanlanmış şikayətləri analiz edəndə bu idarənin nələrlə məşğul olduğu göz qabağında canlanır. Respublikaya gətirilən malların invoysları ilə edilən maxinasiyalar, (https://legion.az/18069--sumqay%C4%B1t-gomruk-%C4%B0daresi-sirdas-sirketine-cevrilib.html) əlində olan vəzifə səlahiyyətlrindən istifadə edərək “Şurataz LTD” şirkətinin əli ilə aparılan maxinasiyalar (http://araz.az/index.php/zhuend-m/1580-sumgay-t-bas-zhoemruek-idar-sind-invoidze-sakhtakarl-zh-fotofakt) buna kiçik nümunədir.\nTeref.az olaraq məlumatın əsas mənbəyi olan müstəqil araşdırmaçı jurnalist Cavanşir Həsənliyə özünü Sumaqyıt Gömrük idarəsinin rəisi general Vəzir Həsənovun köməkçisi kimi təqdim edən Nail bəyin iddiasını təqdim etdik.\nTeref.az-ın sualını və Cavanşir bəyin cavabını təqdim edirik:\nƏhməd Əhmədzadənin Avropadakı yüz milyonluq mülkləri - FOTO+SƏNƏD\nSumqayıt ağır qəza: Maşın aşdı, yaralılar var


Sәpidә Xanım Rәsuli 1985-ci ildә Azәrbaycanın tarixî paytaxdı olan dünya gözәli Tәbriz şәhәrindә dünyaya gәlib.\nAyaqlar sәnә sarı gәlir\nMәn hәr siqaretdә bütünlüyümü tüstülәyirәm\nQarlı havada alt paltarlarımı әkirәm\nQırmızı döşlüklü qadınları әkirәm\nMәn siqarasız barmaqlarımı yalayıram\nSiqarasız barmaqlarımı dolandırıram qadınlığımın üstündә\nSәn әrkәksәn mi?\nSiqarasız barmaqlarımı yalayıram\nBurada yasaqdır alışdırmaq\nQarlar әriyirlәr mi?!\nGüney Azәrbaycanımızın cavan bir şairәsi Sәpidә Xanım Rәsuli 1985-ci ildә Azәrbaycanın tarixî paytaxdı olan dünya gözәli Tәbriz şәhәrindә dünyaya gәlib. Sәpidә Fars dilindәdir vә bizim dildә mәnası “dan üzü” demәkdir. Tanrı yerini behişt elәsin ay qocaman Dәdә Qorqud şairimiz Sәhәnd, “Yasaq” adlı şeirindә öz millî mәdәniyyәtimizin özümüzә hansı sәviyyәdә yasaq edildiyini nә gözәl dilә gәtirmisәn.\nAta-babamın adın çәkmәyim yasaq\nAnamdan ad aparmağım, yasaq..........\nGörәsәn insanlara öz babasının, öz nәnәsinin adını öz balalarına qoymağı hansı din yasaqlayıb?\nSepidә Rәsulinin “Hәyat Nişanәlәrin Axtarıram” adlı\nHәyat nişanәlәrin axtarıram\nSәrәtan laboratuvar şüşәlәrin içindә\nAdsız qәbirlәri daşlayır\nHüceyrәlәr, inqilabsız bir vәtәn\nVәtәnsiz bir qumarın oyunçuları\nFatihәli barmaqları yalayıram\nPastasız doğum günlәrdә\nHәyat, anasız biri\nӘmişdirәn birisi yox\nAyaq yalın gәzir qәbirlәr arasında\nLaboratuvar şüşәlәrin içindә\nSellollar intihar edirlәr\nSәpidә Rәsulinin ilk әdәbiyyat müәllimi öz bacısı Fәriştә olub. Onun әdәbiyata vә şeirә olan marağı Sәpidәni dә hәvәslәdirib, şeirә qarşı istәk oyadıb. Deyilәbilәr ki, hәr Güneyli kimi o da Fars dilindә şeir yazmağa başlasa da sonralar silkinib öz әslinә qayıdıb vә ana dilimizdә şeirlәr yazmağa başlayıb. Orxun-Yenisey abidәlәrindә, “Ey Türk silkin vә özünә qayıt, sәn özünә qayıdanda böyük olursan” deyilib. Biz dә Ziya Göyalp demişkәn, “ağzımızda anamızın ağ südü kimi” tәmiz olan dilimiz yolunda gözәl şairәmizә uğurlar dilәyirik, Tanrı, kütәlmәz qılıncını kәskin elәsin. Sәpidә Xanım Türkcә şeir yazmaq barәdә bunları deyib: “Öz ana dilimdә şeirlәr yazıram. Bu dildә artıq özümü tanıyıb vә yaşadığımı duyuram. Sәtirlәrin arasında, sözcüklәrin içindә özümü axtarıram, özümü düşünürәm. Sәni, onu, qaranlıqları vә işığı, bunları bir insan olaraq vә әlbәttә bir qadın kimi yazmalıyam”.\nSәpidә Xanıma bu çәtin vә müqәddәs yolda әbәdî uğurlar, dünya durduqca әskilmәyәn sevinclәr arzulayırıq. Sәpidә Rәsulinin “Sicillinin İkinci Sәhifәsi” adlı şeiri:\nSicillinin İkinci Sәhifәsi\nUzaq dur mәndәn\nSicillinin ikinci sәhifәsi\nÜrәyimin ikinci düymәsi\nŞәhәrin kiçik meydanında diskinib\nDәnizlәrinin suyu daşıb\nBu kiçik meydanı\nDoldurub qırmızı ac balıqlarıyla\nBaxma balıqlarının qırmızı yanaqlarına\nQanat әlindәki çәrqәtimi\nSicillimin ikinci sәhifәsini\nYedilәr qırmızı ac balıqların.\nEtiketlәr: Sәhәnd , Dәdә Qorqud , Güney Azәrbaycan , Sәpidә Rәsuli


AQTA-da 15 İyun - Milli Qurtuluş Gününə həsr olunan tədbir keçirilib – Foodinfo.az\nAzərbaycan Respublikası Qida Təhlükəsizliyi Agentliyində (AQTA) 15 İyun − Milli Qurtuluş Gününə həsr olunan tədbir keçirilib.\nFoodinfo.az xəbər verir ki, Yeni Azərbaycan Partiyasının (YAP) Nizami rayon təşkilatının fəallarının iştirakı ilə keçirilən tədbirdə ümummilli lider Heydər Əliyevin həyat və fəaliyyətini əks etdirən videoçarx nümayiş etdirilib.\nDaha sonra AQTA sədri Qoşqar Təhməzli Azərbaycan xalqı üçün əlamətdar olan tarixi gün haqqında məlumat verib. Qeyd edilib ki, məhz həmin tarixdə ümumilli lider böyük fədakarlıq göstərərək, müstəqil və vahid Azərbaycan uğrunda çox çətin və məsuliyyətli, eyni zamanda tarixi missiyanı öhdəsinə götürüb, dahi rəhbər ölkəmizi düçar olduğu ağır böhrandan, məşəqqətli günlərdən xilas edərək, milli suverenliyə gedən böyük yolun siyasi konturlarını müəyyənləşdirib.\nBu gün Heydər Əliyev siyasi kursunun uğurla davam etdirildiyini deyən Agentlik sədri bildirib ki, Azərbaycanın müstəqil dövlət kimi var olmasında böyük dönüş yaradan bu şanlı tarix hər birimizin qarşısında böyük vəzifələr, öhdəliklər və hədəflər müəyyənləşdirib. Belə ki, bu gün dünyanın iqtisadi sisteminə fəal inteqrasiya yolu seçən ölkəmizin qazandığı davamlı nailiyyətləri şərtləndirən çoxsaylı faktorlar var ki, onlardan biri də strateji əhəmiyyət daşıyan qida təhlükəsizliyidir. Bu strateji xəttin inkişafında, o cümlədən Azərbaycan Respublikasında qida təhlükəsizliyi sisteminin təkmilləşdirilməsi və gücləndirilməsində Prezident İlham Əliyevin müvafiq fərman və sərəncamları, eləcə də tapşırıqlarından irəli gələn fəaliyyətlər böyük əzim və iradə ilə davam etdiriləcəkdir.\nTədbirdə YAP Nizami rayon təşkilatının sədri Ramil Vəlibəyov də çıxış edərək, bildirib ki, yaradıcısı ümummilli lider olan Yeni Azərbaycan Partiyasının fəaliyyətində Heydər Əliyevin ideya və arzuları yaşayır və hər keçən gün bu ideyalar ətrafında YAP sıralarına böyük həvəslə qoşulan gənclərin sayı artır.\nÇıxışlardan sonra II Qarabağ müharibəsində iştirak etmiş AQTA əməkdaşları və onların yaxınlarına təşəkkürnamələr, eyni zamanda YAP Nizami rayon təşkilatında partiya sıralarına yeni qəbul olunanlara üzvlük vəsiqəsi təqdim edilib.\nYoluxucu heyvan xəstəliklərindən qorunmaq məqsədilə tətbiq olunan bəzi müvəqqəti məhdudiyyətlər aradan qaldırılıb


«ABŞ İRANLA MÜHARİBƏ İSTƏMİR, ANCAQ...» - Pentaqonun planları açıqlanıb | AzPolitika — onlayn siyasi-ictimai qəzet\n«ABŞ İRANLA MÜHARİBƏ İSTƏMİR, ANCAQ...» - Pentaqonun planları açıqlanıb\nDərc olunub: 07/05/2019 - 21:00\nYayılan məlumatlara görə, Ağ Ev başçısının milli təhlükəsizlik məsələləri üzrə müşaviri Con Bolton bazar günü - mayın 5-i axşam bəyan edib ki, ABŞ «Avraam Linkoln» aviadaşıyıcısı başda olmaqla, İran sahillərinə həri-dəniz qüvvələrinin zərbə qrupunu göndərib.\n«Birləşmiş Ştatlar İran rejimi ilə müharibə axtarmır, ancaq biz, istənilən hücuma cavab vermək üçün tam hazırıq - istər Tehranın bölgədəki müttəfiqləri tərəfindən olsun, istərsə də İran İslam İnqilabı Keşikçiləri Korpusu (İİİKK) və ya İranın nizami ordusu tərəfindən olsun» - agentliyin müsahibi qeyd edib.\nAviadaşıyıcı kreyser «Avraam Linkoln» və onu müşayiət edən gəmilər qrupu və döyüş təyyarələri bundan əvvəl Aralıq dənizində olub. Ötən çərşənbə günü - mayın 1-də Albaniyanın yüksək məqamlı nümayəndələri ABŞ aviadaşıyıcısının göyərtəsində olublar - gəmi Adriatikdə üzərkən. Ehtimal edilir ki, indi ABŞ HDQ-nin gəmilər qruplaşması şərqə, Qırmızı dənizə və sonra isə Fars körfəzinə girmək imkanı ilə Ərəbistan dənizinə doğru hərəkət edəcək. Hazırda ABŞ HDQ-nin Fars körfəzində aviadşıyıcısı yoxdur.\nXəbər verildiyi kimi, ABŞ prezidenti Donald Tramp aprelin 8-də bildirib ki, İİKK-u xarici terrorçu təşkilatlar siyahısına daxil edilir. Bu, misli görünməmiş bir hadisədir. Nədən ki, əvvəllər ABŞ heç vaxt heç bir xarici ölkənin ayrıca götürülmüş dövlət strukturunu «terrorçu» adlandırmayıb.


Kərə yağının qiyməti 1 aydan sonra 50-60 qəpik ucuzlaşacaq? – İqtisadçılardan yeni açıqlamalar\n09 Noyabr 2017 - 10:59\nKərə yağının qiyməti 1 aydan sonra 50-60 qəpik ucuzlaşacaq? –İqtisadçılardan yeni açıqlamalar\nBu suala cavab tapmaq məqsədi ilə "Yeni Müsavat”ın müxbiri paytaxtda fəaliyyət göstərən bir neçə marketə baş çəkib. Market rəhbərləri mətbuata danışmaqdan imtina etsələr də, məlumat üçün bildiriblər ki, qərar təxminən 1 ay sonra bazara təsir edə bilər. Çünki hələ ki, gömrük rüsumları ilə bağlı azalma tətbiq olunmağa başlamayıb.\nQeyd edək ki, marketlərdə kərə yağının qitymətində nə artım , nə də azalma müşahidə olunmur. "Rahat” marketdə "Wellington” markalı kərə yağının 1 kiloqramı 17.96 manat, "West gold” kərə yağının 1 kiloqramı 18.38 manat, "Golden Kraun” yağının kiloqramı isə 17.96 manatdır. Almaniya istehsalı olan "Gerda” kərə yağının qiyməti isə 20 manatı ötüb, 20.95 manata satılır.\n"Sərfəli” marketdə isə qiymətlər bir qədər ucuzdur. Yeni Zellandiya kər yağı 16,35 manata satılır.\nİqtisadçı ekspert Qubad İbadoğlunun hesablamasına görə, rüsum endirildikdən sonra 1 kq kərə yağının qiyməti orta hesabla 63 qəpik ucuzlaşa bilər. O, hesablamanı belə əsaslandırıb:\n"Rəsmi məlumatlara görə, ölkəyə 1 kq Yeni Zellandiya yağı 5 manat 34 qəpiyə idxal olunur. Rüsum endirildikdən sonra 1 kq kərə yağının qiyməti orta hesabla 63 qəpik ucuzlaşa bilər.\nAraşdırmadan məlum olur ki, Azərbaycana kərə yağı 15 ölkədən idxal olunur. Onlar arasında Yeni Zellandiya, Almaniya, Belarus, Finlandiya və Fransadan daha çox kərə yağı gətirilir. Azərbaycana gələn kərə yağının miqdarca 85 faizi Yeni Zellandiyanın, yerdə qalan 15 faizi isə 14 ölkənin payına düşür. Azərbaycana ən ucuz yağ Estoniyadan (1 kq qiyməti – 2,62 dollar), ən bahalı yağ isə Lüksemburqdan (1 kq qiyməti 10,18 dollar) idxal olunur. Yeni Zellandiya yağının 1 kq-nın idxal qiyməti 3 dollar 14 sent, hazırkı məzənnə ilə 5 manat 33 qəpik təşkil edir. Statistik xətaları korrektə etmək üçün cədvəldəki ən yüksək qiyməti və ən aşağı qiyməti kənarlaşdırıb, orta qiyməti hesablayarkən məlum olur ki, ölkəyə 1 kq kərə yağı orta hesabla 4 dollara və ya 6 manat 80 qəpiyə idxal olunur. Hətta ən aşağı və ən yuxarı qiymətləri kənarlaşdırmayanda belə 1 kq kərə yağının idxal qiyməti 4,32 dollara və ya 7 manat 34 qəpikdən baha olmur.\nBelə olan halda idxalatçı şirkət Yeni Zellandiya mənşəli kərə yağını gömrükdən 7 manat 24 qəpiyə (6 manat 14 qəpik + 1 manat 10 qəpik) çıxarmalıdır. Gömrük rüsumu 15 faizdən 5 faiz endirildikdən sonra isə qiymətdə belə dəyişiklik baş verə bilər. Malın rüsumla birlikdə dəyəri 5 manat 60 qəpik, ƏDV hesablandıqdan sonra gömrükdən çıxış dəyəri 6 manat 61 qəpik olur.\nGöründüyü kimi, rüsumun 3 dəfə aşağı salınması hesabına 1 kq kərə yağı digər şərtlər nəzərə alınmadığı halda orta hesabla 63 qəpik ucuzlaşa bilər. Bu isə o kərə yağının satışında qədər də böyük endirimə gətirib çıxarmayacaq. Hesab edirəm ki, 1 aydan sonra başlayan 50-60 qəpiklik ucuzlaşma qısa müddətli dövrdə müşahidə olunacaq və çox keçmədən qiymətlər yenə də əvvəlki səviyyəsinə qayıdacaq".\nİqtisadçı ekspert Vüqar Bayramovun hesablaması isə fərqlidir.\nO, qərar qüvvəyə mindikdən sonra bazarlarda kərə yağının təxminən 2 manat ucuzlaşacağını bildirib:\n"Rüsumun 3 dəfə və ya 10 faiz azaldılması idxal edilən məhsulların xərcinin azalmasına və nəticədə daxili bazarda qiymətlərə təsir göstərə bilər. Belə ki, 100 min dollarlıq kərə yağı idxal edən sahibkar əvvəllər 15 faiz rüsum və 18 faiz ƏDV ödəyirdi. Nəticədə rüsum tətbiq ediləndən sonra malın xərci rüsumdan sonra 115 min dollara və ƏDV tətbiq edilən sonra isə 135.7 min dollaradək yüksəlirdi. Rüsum 5 faizədək azaldıldığı üçün bu halda idxal edilən kərə yağının rüsumlu xərci 105 min dollar, ƏDV tətbiq ediləndən sonra isə 123.9 min dollara olacaq. Bu isə o deməkdir ki, son güzəşt hər 100 min dollarlıq idxal kərə yağında 11.8 min dollar fərq yaradacaq. Kərə yağının dünya bazarında qiymətinin son dövrlər ciddi dəyişmədiyini nəzərə alsaq bu halda Yeni Zenlandiyadan idxal edilən növündən asılı olaraq kərə yağının hər kiloqramında orta hesabla 2 manat qiymət azalmasına gətirib çıxara bilər. Dəyişikliyin gələn ay tətbiq edildiyini nəzərə alsaq onun istehlak bazarına təsirləri ən tezi növbəti ilin əvvəlində müşahidə edilə bilər".\nİqtisadçı ekspert Natiq Cəfərli isə hesab edir ki, bazarda yağın qiyməti 50 qəpik – 1 manat arasıaşağı düşə bilər.\nGörünən budur ki, kərə yağının nə qədər ucuzlaşacağı ilə bağlı iqtisadçılar arasında da birmənalı fikir yoxdur. Amma ucuzlaşma mütləq olacaq; nə qədər – bu sual altındadır/Musavat.com.